10 Khasiat Daging Yang Perlu Anda Tahu

Apakah khasiat daging kepada kesihatan? Artikel ini akan membincangkan beberapa khasiat daging dan komponen sihat di dalamnya.

Daging merupakan sumber protein yang popular di kalangan rakyat Malaysia.  Antara sumber daging yang popular adalah daging lembu. Daging mengandungi kandungan protein dan lemak tinggi bergantung kepada bahagian badan haiwan tersebut. Ianya boleh disediakan dengan pelbagai cara masakan dan hidangan.

Masyarakat dahulu sering menganggap bahawa daging bersifat ‘panas’ dan dapat menaikkan paras tekanan darah. Ianya juga dianggap sebagai makanan yang dapat menaikkan paras kolesterol di dalam darah. Namun begitu, apakah kebaikan daging terhadap kesihatan? Artikel ini akan membincangkan dengan lebih lanjut akan topik ini.

Komposisi Nutrisi dan Komponen Penting Di Dalam Daging

Berikut merupakan komposisi makronutrisi yang terdapat di dalam 100g daging.

Tenaga: 360.4 kcal
Karbohidrat: 0 g
Protein: 22.6 g
Lemak: 15 g

Di dalam 100g daging, terdapat sebanyak 360 kcal tenaga dan menyamai dengan tiga hidangan protein iaitu 22.6g. ianya juga mengandungi sebanyak 15g lemak iaitu bersamaan dengan 3 hidangan lemak dan tidak mengandungi sumber karbohidrat.

Selain kandungan makronutrisi yang tinggi, daging juga mempunyai pelbagai komponen lain yang menjadikannya lebih berkhasiat. Daging merupakan antara sumber protein yang tinggi dengan zat besi dan sumber protein yang berkualiti tinggi. Ianya juga tinggi dengan kandungan zink dan kreatin yang diperlukan oleh pembentukkan otot.

Khasiat Daging Kepada Kesihatan

1. Sumber tenaga yang tinggi

Daging adalah sejenis makanan yang mengandungi sumbe tenaga yang tinggi. Hal ini kerana ianya kaya dengan sumber protein dan lemak. 1g protein dan lemak daripada daging telah menyumbang sebanyak 4 kcal dan 9 kcal tenaga. Oleh itu, makanan ini sesuai diambil oleh mereka yang berhasrat ingin meningkatkan berat badan namun pengambilannya haruslah secara bersederhana.

2. Sumber protein yang tinggi

Daging mengandungi 9 jenis asid amino penting yang diperlukan oleh tubuh badan untuk pembinaan otot yang sihat. Antara jenis asid amino penting adalah histidine, isoleusin, leusin, lysin, methionine, phenylalanine, threonine, tryptophan, and valin.

3. Membantu pembinaan otot

Sering kali kita melihat mereka yang ingin membina otot mengambil sumber protein di dalam diet harian mereka seperti daging, telur dan ayam. Daging mengandungi sejenis protein yang senang diserap oleh tubuh badan manusia dan protein ini digunakan untuk penghasilan otot.

4. Mempercepatkan penyembuhan luka

Selain dari penjagaan luka dari luaran, pengambilan diet juga penting untuk memastikan luka tersebut benar-benar sembuh dari luar dan dalaman. Pengambilan daging juga dapat membantu untuk mempercepatkan proses penyembuhan luka kerana ianya tinggi dengan protein. Kandungan protein ini dapat menggalakkan pertumbuhan sel-sel baru untuk menggantikan sel-sel lama.

5. Meningkatkan sel darah merah

Kekurangan sel darah merah ataupun istilah lainnya anemia merupakan satu keadaan di mana paras hemoglobin di dalam darah rendah. Hal ini kerana kekurangan zat besi yang diperlukan untuk penghasilan sel darah merah. Pesakit akan mengalami beberapa symptom seperti sukar bernafas, cepat penat dan pucat. Ini kerana kurangannya kandungan oksigen yang diangkut ke sel-sel badan. Daging merupakan antara makanan yang tinggi dengan kandungan zat besi di mana ianya dapat membantu pembentukan sel darah merah.

Bagaimana daging dapat meningkatkan tahap imuniti? Daging mengandungi kandungan zink yang tinggi di mana zink berfungsi untuk meningkatkan imuniti. Zink berfungsi dengan memberi nutrisi kepada sel darah putih, iaitu sejenis sel yang berfungsi untuk membunuh patogen dan benda-benda asing yang masuk ke dalam tubuh.

7. Tinggi dengan glutathione.

Glutathione adalah sejenis antioksida yang dapat ditemui di dalam makanan dan tumbuhan. Glutathione diperlukan oleh tubuh badan untuk pelbagai fungsi seperti pembinaan tisu, mencegah kerosakan tisu dan sistem imuniti tubuh badan.

8. Tinggi dengan vitamin B

Vitamin B merupakan vitamin yang diperlukan oleh tubuh badan untuk melindungi saraf, penghasilan tenaga dan aktiviti sel yang lain. Daging mengandungi kadar vitamin B yang tinggi iaitu vitamin B12, B3 dan B6. Vitamin B12 diperlukan oleh sistem saraf dan penghasilan darah merah. Ini juga membantu untuk mencegah penyakit anemia.

9. Tinggi dengan kreatin

Kreatin adalah sejenis komponen yang dapat ditemui secara semulajadi di dalam sel otot. Ianya membantu di dalam penghasilan tenaga terutamanya ketika melakukan senaman berat seperti mengangkat berat. Daging mengandungi kandungan kreatin yang tinggi di mana ianya dapat membantu untuk pembinaan otot dan meningkatkan kekuatan tubuh badan. Kreatin juga dikatakan dapat melambatkan proses untuk mendapat penyakit yang berkaitan dengan neurologi seperti Alzheimer.

10. Tinggi dengan taurin

Taurin merupakan sejenis asid amino yang banyak terkandung di dalam daging. Antara fungsi penting taurine adalah mengekalkan keseimbangan elektrolit dan hidrasi tubuh badan, menjaga sistem saraf badan, menyokong kesihatan mata dan penglihatan dan melindungi sel di dalam tubuh badan.

Konklusinya terdapat pelbagai kebaikkan yang dapat diperolehi daripada pengambilan daging. Namun pengambilannya haruslah secara bersederhana kerana ianya mengandungi kalori dan lemak yang tinggi.

Khasiat Makanan yang Lain

Beef 101: Nutrition Facts and Health Effects. Healthline.
Beef: Health Benefits, Nutrition, and How to Prepare It. (2020, September 11). WebMD.


Selsema Burung: Punca, Simptom & Rawatan

Apakah punca kepada Selsema Burung (Avian Flu)? Artikel ini akan membincangkan punca, simptom dan rawatan bagi masalah Selesema Burung ini

Selsema burung adalah penyakit yang disebabkan oleh virus Influenza jenis A. Virus ini mempunyai pelbagai jenis varian. Wabak yang terkini dilaporkan adalah disebabkan oleh virus varian H5N1. Penyakit ini juga disebut sebagai Avian Influenza, dan nama penyakit ini adalah kerana ianya berjangkit di kalangan haiwan seperti ayam, itik dan burung – burung.

Haiwan – haiwan tersebut lalu dapat dijangkiti, dan kadar kematian yang tinggi dalam kalangan ayam yang dijangkiti. Walaupun virus avian flu influenza A (selesema burung) biasanya tidak menjangkiti manusia, adalah tidak mustahil untuk seseorang manusia itu untuk dijangkiti. Virus varian selsema burung Asia H5N1 merupakan varian yang telah menyebabkan jangkitan manusia sehingga kini, termasuk jangkitan yang paling serius dan menyebabkan kematian.

Selsema burung adalah disebabkan oleh beberapa jenis virus yang dapat menjangkiti dan dibawa oleh burung. Sama seperti selsema babi (swine flu) yang pernah melanda Malaysia suatu ketika dahulu, selsema burung adalah satu penyakit yang berlaku disebabkan oleh virus influenza yang telah berjaya menyesuaikan dirinya dalam sejenis tuan badan yang tertentu, iaitu dalam hal ini, dalam badan burung.

Anda boleh dijangkiti jika anda menghidu virus yang terdapat dalam titisan air atau habuk. Anda juga boleh dijangkiti dengan menyentuh sesuatu yang dicemari oleh virus tersebut dan kemudian menyentuh mata, hidung atau mulut anda. Walaupun jarang berlaku, selesema burung juga boleh ditularkan daripada orang yang dijangkiti kepada orang yang tidak ada kontak dengan burung yang dijangkiti.

Apabila mengamalkan cara pemasakan yang betul dan bersih, anda tidak boleh dijangkiti selesema burung dengan memakan ayam yang diproses, tetapi ayam atau burung yang disediakan secara mentah haruslah dielakkan.

Golongan yang berada dalam risiko tinggi untuk dijangkiti termasuklah yang mempunya faktor risiko seperti dibawah ;

Faktor pekerjaan iaitu golongan yang bekerja sebagai penternak atau penjaga ayam atau burung di ladang penternakan.Pekerja yang bekerja di kilang pemprosesan burung atau ayam mentah.Golongan yang melibatkan diri dalam aktiviti air terutamanya kawasan yang mempunyai burung, itik atau angsa di kawasan tersebut.Golongan yang bertanggungjawab menjaga pesakit manusia yang telah dijangkitiMemakan dagung ayam, burung atau telur yang tidak dibasuh dan dimasak dengan baik.

Simptom dan Tanda Selsema Burung

Apabila sudah dijangkiti dengan virus selsema burung, masa untuk virus ini membiak dan menyebabkan seseorang itu menjadi simtomatik adalah dalam tempoh dua hingga 8 hari. Tanda dan gejala selesema burung pada setiap orang adalah berbeza-beza. Antara gejala selesema burung yang terdapat pada selsema biasa adalah seperti berikut :

Demam 100 darjah Fahrenheit (37 darjah Celsius) atau lebih tinggi.Batuk.Sakit badan dan otot.Sakit tekak.Pening dan muntah.Cirit-birit.Hidung tersumbat atau berair.Mata merah (konjunktivitis).

Selain itu, selesema burung juga boleh menyebabkan gejala dan keadaan pernafasan yang teruk, termasuklah :

Sesak nafas.Pneumonia iaitu jangkitan paru – paru yang dapat menyukarkan pesakit untuk bernafas dengan baik.Kegagalan pernafasan.

Bagaimana penyakit ini menjangkiti orang lain?

Burung yang dijangkiti boleh menyebarkan virus melalui titisan air liur, cecair badan serta najis yang dibuang oleh mereka. Jangkitan terhadap manusia selalunya berlaku apabila terdapat sentuhan tanpa pakaian perlindungan dengan burung yang dijangkiti atau permukaan yang tercemar dengan virus selesema burung.

Selsema burung menjangkiti kontak rapat seseorang yang yang dijangkiti adalah sesuatu yang jarang berlaku, namun disebabkan keupayaan virus yang mudah berubah dan mengadaptasi kepada varian baru, adalah menjadi tanggungjawab kita semua dan juga pegawai kesihatan awam untuk memantau jangkitan dan penyebaran dari manusia ke manusia demi kesihatan awam.

Virus ini sangat mudah menjangkiti orang yang tidak mempunyai sistem imuniti yang kuat, terutamanya mereka yang dijangkiti dengan penyakit HIV ataupun mereka yang sedang menerima rawatan steroid.

Walaupun kadar keberjangkitan yang rendah, selsema burung yang berjaya menjangkiti sesetengah orang dapat memberi kesan kepada kesihatan. Orang yang mempunyai selesema burung boleh mengalami komplikasi yang mengancam nyawa, termasuklah :

Radang paru-paruMata merah dan berair (Disebabkan oleh konjunktivitis)Kegagalan pernafasan yang seriusKerosakan buah pinggangMasalah jantungKematian

Walaupun selesema burung boleh membunuh lebih daripada separuh orang yang dijangkiti, jumlah kematian yang telah dicatatkan adalah masih rendah kerana begitu sedikit orang yang mengalami selesema burung. Kurang daripada 500 kematian selesema burung telah dilaporkan kepada Pertubuhan Kesihatan Sedunia (WHO) sejak tahun 1997.

Sebaliknya, Pusat Kawalan dan Pencegahan Penyakit (CDC) menganggarkan bahawa influenza bermusim (Seasonal Influenza) bertanggungjawab untuk beribu-ribu kematian setiap tahun di Amerika Syarikat sahaja.

Beberapa ujian makmal perlu dilakukan bagi mengecualikan beberapa penyakit lain yang mempunyai simptom yang serupa dengan penyakit selsema burung. Bermula dengan sejarah perubatan yang lengkap berserta ujian fizikal seluruh badan yang lengkap, pemeriksaan klinikal dan fizikal selalunya mencukupi untuk seorang pegawai berubatan yang mahir untuk mengenalpasti penyakit cacar monyet. Ujian – ujian ini haruslah dilakukan beberapa hari setelah simptom pertama kali muncul.

Ujian makmal (Ujian biokimia)

Sampel cecair dari hidung atau tekak anda boleh diuji untuk bukti virus selesema burung.

Ujian diagnostik influenza pantas (RIDT) mempunyai ketepatani yang lebih rendah berbanding PCR dan kebolehpercayaan mereka bergantung pada keadaan di mana ia digunakan. RIDT yang lebih mudah didapati di pusat perkhidmatan di Malaysia tidak mampu untuk mengenalpasti varian selsema burung secara spesifik. Walaupun begitu, kit yang lebih murah ini selalunya digunakan kerana lebih praktikal dan murah berbanding dengan teknik  Polymerase Chain Reaction (PCR) yang lebih mahal dan tidak mudah tersedia terutamanya di bahagian pedalaman.

X-ray adalah sangat berguna dalam menilai keadaan paru-paru pesakit yang sudah mempunyai simptom yang lebih teruk, yang boleh membantu menentukan diagnosis yang betul dan pilihan rawatan terbaik untuk tanda-tanda dan gejala.

Dengan kemahiran mengambil sejarah penyakit dan ujian fizikal berserta makmal yang dihantar, pegawai perubatan dapat mengenalpasti dengan tepat penyakit ini dan memastikan pesakit yang dijangkiti untuk mengasingkan diri daripada menjangkiti orang lain.

Simptom – simptom yang terdapat pada penyakit Selsema Burung ini adalah kebanyakannya tidak spesifik dan jika tiada siasata biokimia yang tepat, terdapat penyakit lain yang boleh mimik simptom – simptom penyakit Selsema Burung.

Community-Acquired Pneumonia (CAP) iaitu jangkitan kuman di paru – paru akibat daripada jangkitan daripada komuniti Sindrome Pulmonari HantavirusInfluenza yang lain – lain (Selsema biasa, Selsema babi, Selsema bermusim)Middle East Respiratory Syndrome (MERS) iaitu penyakit yang dibawa dari kawasan timur tengahJangkitan paru – paru akibat dari kuman Pneumococcal (Streptococcus pneumoniae)Severe Acute Respiratory Syndrome (SARS)

Fokus utama rawatan adalah rawatan sokongan, pengawalan dan pencegahan penyebaran penyakit, serta rawatan antiviral jika perlu.

Penjagaan sokongan seperti terapi oksigen, cecair intravena dan pemakanan parenteral ( nutrisi yang tidak melalui mulut) selalunya diperlukan jika pesakit mengalami simptom – simptom yang teruk dan dimasukkan ke dalam wad untuk pemantauan. Dalam kes – kes kritikal, pesakit mungkin memerlukan bantuan pernafasan melalui ventilator.

Terapi antiviral perlu disesuaikan dengan usia pesakit dan jenis varian virus, dan juga bergantung kepada stok di pusat kesihatan.

Pada waktu ini, tiada lagi vaksin yang tersedia untuk pencegahan jangkitan selesema burung pada manusia yang boleh didapati secara komersial. Namun begitu, adalah menjadi tanggungjawab setiap rakyat Malaysia untuk mencegah dan mengetahui mengenai penyakit ini. Pencegahan Selsema Burung meliputi ;

Mencuci tangan dengan kerap dengan teknik yang betul seperti yang disarankan oleh WHOMengelakkan dari titisan pernafasan daripada tersebar – menutup mulut dan hidung apabila batuk atau bersin, menggunakan tisu dan membuangnya dengan betulPengasingan diri bagi mereka yang merasa tidak sihat, demam dan mempunyai gejala yang lain.Mengelakkan kontak rapat dengan orang sakit.Mengelakkan menyentuh mata, hidung atau mulut seseorang dan diri sendiri

American Indians, Alaska Natives and the flu. (n.d.). – IHSCenter for Food Security and Public Health. (2015). Influenza C and influenza D virusesFlu vaccine and people with egg allergies. (2019). cdc.govHow flu spreads. (2018). cdc.govInfluenza (flu). (2020). cdc.govLi JTC. (2019). Can I get the flu vaccine if I’m allergic to eggs? mayoclinicMayo Clinic Staff. (2019). Influenza (flu). mayoclinicVaccine effectiveness: How well do the flu vaccines work? (2020). cdc.govTypes of influenza viruses. (2019).cdc.gov


Ubat Pizotifen: Dos, Kegunaan & Kesan Sampingan

Apakah kegunaan ubat Pizotifen? Artikel ini akan membincangkan kegunaan ubat pizotifen, dos dan kesan sampingannya.

Klasifikasi ubat: Ubat rawatan migrain

Bagi anda yang menghidapi penyakit migrain pasti cukup kenal akan ubat Pizotifen ini bukan? Ubat Pizotifen ini amat penting bagi golongan pesakit migrain kerana fungsinya yang mampu melegakan sakit kepala akibat migrain. Ubat ini boleh didapati melalui prekripsi doktor atau boleh dibeli di farmasi.

Kandungan Bahan Aktif Didalam Pizotifen

Setiap tablet Pizotifen mengandungi:

0.725mg Pizotifen hydrogen malate bersamaan dengan 0.5mg Pizotifen atau 2.175mg Pizotifen hydrogen malate bersamaan dengan 1.5mg Pizotifen.

Fungsi dan Kegunaan Pizotifen

Fungsi utama Pizotifen adalah untuk merawat masalah sakit kepala tertentu seperti migrain dan mengurangkan kekerapan dan keterukan sakit kepala vaskular. Pizotifen membantu untuk menghentikan kesan buruk dari bahan semulajadi didalam badan seperti serotonin, histamine dan tryptamine. Bahan-bahan inilah yang menyebabkan berlakunya pelbagai masalah sakit kepala termasuk migrain.

Pizotifen diambil secara oral sama ada dengan makanan atau tanpa makanan.Dewasa- 0.5mg setiap dos, dengan 3 kali pengambilan. Maksimum 3mg setiap dos jika diambil secara serentak. Maksimum pengambilan ialah 4.5mg setiap hari.Jika anda ambil Pizotifen secara serentak dengan satu dos yang tinggi, anda disyorkan untuk ambil 3 jam sebelum tidur. Hal ini kerana ia membantu anda untuk tidur jika terjadi gejala seperti mengantukSila ambil ubat ini mengikut arahan doktor atau ahli farmasi andaSila baca risalah berkaitan ubat ini secara teliti sebelum mengambilnya

Simpan Pizotifen di tempat sejuk dan kering, pada suhu bawah 25°C. Jauhkan dari kanak-kanak.

Pizotifen antara ubat yang berguna terutamanya untuk migrain dan sakit kepala. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Mampu meningkatkan selera makan dan menyebabkan masalah pertambahan berat badanMengantukKekeringan pada mulutKeletihanRasa lesuSembelitSengal-sengal badan

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung atau sedang menyusukan bayi adalah tidak disyorkan. Sila dapatkan nasihat doktor atau ahli farmasi sebelum ambil ubat ini.

Apa Yang Perlu Anda Lakukan Jika Terlepas Dos?

Pizotifen adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Mengantuk yang terukPening dan rasa berpusingDemamKekeliruan dan tidak keruanKesukaran untuk bernafasDegupan jantung menjadi lajuTekanan darah rendahKulit kebiruan dan lebamKoma atau kelumpuhan sistem pernafasan

Sila dapatkan rawatan dengan kadar segera jika anda mengalami gejala-gejala seperti diatas

Harus Ingat dan Langkah Berjaga-jaga

Sebelum mengambil Pizotifen, sila beritahu sejarah perubatan anda kepada doktor atau ahli farmasi terutamanya jika anda masalah kesihatan seperti glaucoma, masalah buah pinggang, masalah hati, sawan atau sedang hamilJika berlaku gejala-gejala akibat terlebih dos, anda harus hentikan pengambilan Pizotifen dan segera untuk dapatkan rawatan.Jangan kongsi ubat ini bersama orang lain.

Interaksi Pizotifen Bersama Ubat-Ubatan Lain?

Anda tidak disyorkan untuk ambil Pizotifen bersama ubat-ubatan lain kerana sesetengah ubat dan Pizotifen boleh menyebabkan berlakunya reaksi dan mengakibatkan kesan sampingan. Antaranya:

Ubat tidurUbat penenangAntihistaminUbat untuk rawatan tekanan darah rendah seperti guanethidine

Namun ianya selamat jika diambil bersama ubat tahan sakit (analgesic) seperti paracetamol atau ibuprofen. Untuk langkah keselamatan, sila rujuk doktor atau ahli farmasi terlebih dahulu sebelum mengambil sebarang ubatan lain bersama ubat ini.

MIMS Malaysia “Pizotifen”IMedi.co.uk. Pizotifen Tablets Bp 1.5mg – Leaflet. (n.d.). Retrieved October 8, 2022, from https://imedi.co.uk/pizotifen-tablets-bp-1-5mg/g/06c3:f038WebMd- What is Migraine


Ubat Caffox: Dos, Kegunaan & Kesan Sampingan

Apakah kegunaan ubat Caffox? Artikel ini akan membincangkan kegunaan, dos dan kesan sampingan ubat caffox yang selalu digunakan untuk masalah migrain ini.

Klasifikasi ubat: Ubat rawatan migrain

Bagi anda yang menghidapi penyakit migrain pasti cukup kenal akan ubat Caffox ini bukan? Iya, ubat Caffox ini amat penting bagi golongan pesakit migrain kerana fungsinya yang mampu melegakan sakit kepala akibat migrain.

Caffox ialah sejenis ubat gabungan daripada Kafein dan dan Ergotamine. Kombinasi dua bahan inilah yang bertanggungjawab untuk merawat dan mencegahsakit kepala akibat migrain. Kafein didalam Caffox berfungsi sebagai perangsang untuk merangsang penyempitan salur darah manakala Ergotamine pula ialah sejenis Ergot Alkaloid yang berfungsi untuk mengecilkan salur darah di sekitar otak. Ubat ini boleh didapati melalui prekripsi doktor atau boleh dibeli di farmasi.

Kandungan Bahan Aktif Didalam Caffox

Setiap tablet Caffox mengandungi:

Ergotamine tartrate, 1mgKafein, 100mg

Fungsi dan Kegunaan Caffox

Fungsi utama Caffox adalah untuk merawat masalah sakit kepala tertentu seperti migrain dan sakit kepala jenis berkelompok. Pelebaran dan pengembangan pembuluh darah dikepala boleh mengakibatkan berlakunya sakit kepala. Ergotamine berfungsi untuk mengecilkan pembuluh darah manakala Kafein pula berfungsi untuk meningkatkan kadar penyerapan Ergotamine dan juga membantu didalam mengecilkan pembuluh darah yang kian melebar.

Caffox diambil secara oral sama ada dengan makanan atau tanpa makanan.Pengambilan 2 tablet pada tanda pertama berlakunya sakit kepala diikuti 1 tablet setiap 30 minit sehingga kesakitan kepala hilang.Sila ambil ubat ini mengikut arahan doktor atau ahli farmasi andaSila baca risalah berkaitan ubat ini secara teliti sebelum mengambilnya

Simpan Caffox di tempat sejuk dan kering, pada suhu bawah 30°C. Jauhkan dari kanak-kanak.

Caffox antara ubat yang berguna terutamanya untuk migrain dan sakit kepala. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Rasa mualCirit-biritMuntahKepala rasa berpusing dan peningKesukaran untuk tidur

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung adalah tidak dibenarkan kerana ianya mampu menyempitkan pembuluh darah. Penggunaan ketika menyusukan bayi juga adalah dilarang kerana ia mampu menyebabkan gejala seperti muntah, cirit-birit, nadi lemah dan tekanan darah yang tidak sekata pada bayi.

Tindak Balas Buruk Yang Mungkin Terjadi Selepas Pengambilan Caffox

Berlaku reaksi hypersensitivity seperti ruam pada kulit dan muka menjadi sembabKepala pening dan rasa berpusingTekanan darah meningkatMual, muntah-muntah dan cirit-biritBerlakunya masalah vasospasma, keadaan dimana arteri menjadi sempit akibat daripada penyempitan pembuluh darah yang kerap.

Jika anda mengalami mana-mana simptom ini, anda perlulah terus pergi berjumpa dengan doktor.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Vasospasma serebrumVasospasma ginjalKeracunan yang kronik dengan gejala seperti sakit pada bahagian perut, cirit-birit, muntah, gangguan pernafasan dan pening kepala yang teruk

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Caffox adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Harus Ingat dan Langkah Berjaga-jaga

Sebelum mengambil Caffox, sila beritahu sejarah perubatan anda kepada doktor atau ahli farmasiCaffox tidak disyorkan penggunaannya pada pesakit berumur bawah 12 tahun atau 65 tahun keatas.Caffox ialah ubat untuk rawatan serangan migrain yang ringan dan bukanlah untuk rawatan pencegahan migrain.Penggunaan Caffox secara berterusan atau berlebihan harus dielakkan kerana ia mampu menyebabkan berlakunya masalah vasospasma, keadaan dimana arteri menjadi sempit akibat daripada penyempitan pembuluh darah yang kerap.Jika berlaku gejala-gejala akibat terlebih dos, anda harus hentikan pengambilan Caffox dan segera untuk dapatkan rawatan.Jangan kongsi ubat ini bersama orang lain.

Interaksi Caffox Bersama Ubat-Ubatan Lain?

Anda tidak disyorkan untuk ambil Caffox bersama ubat-ubatan lain kerana sesetengah ubat dan Caffox boleh menyebabkan berlakunya reaksi dan mengakibatkan kesan sampingan. Antaranya:

Antibiotik seperti troleandomycin, erythromycin dan clarithromycinProtease HIV seperti Ritonavir, indinavir dan nelfinavirAzole antifungal seperti ketoconazole, itraconazole dan voriconazole

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

MIMS Malaysia “Caffox”WebMD- Cafergot – Uses, Side Effects, and MoreWebMd- What is Migraine


Perut Memulas: Punca, Simptom dan Rawatan

Apakah punca kepada masalah perut memulas? Artikel ini akan membincangkan beberapa punca dan rawatan kepada masalah ini.

Perut memulas atau tidak selesa selalunya disebabkan oleh ketidakcernaan makanan, inflamasi atau radang pada usus disebabkan jangkitan, serta boleh juga disebabkan oleh masalah angin. Kebiasaannya, masalah perut memulas tidak memerlukan rawatan doctor kecuali jika anda mengalami simptom-simptom tambahan yang menjadi petanda masalah lain yang lebih serius.

Punca dan simptom berkaitan

Perut memulas berlaku apabila terdapat gangguan pada aktiviti dan pergerakan perut dan usus. Ia sebenarnya bukan sekadar masalah pada bahagian perut sahaja tetapi juga usus ataupun pada organ-organ berdekatan seperti hempedu, buah pinggang, dan rahim.

Organ-organ berdekatan yang turut boleh menyebabkan rasa perut memulas seperti rajah di bawah-dalam kotak merah:

Gangguan dan kesakitan ini dikesan oleh saraf berdekatan dan seterusnya menyebabkan rasa sakit yang diterjemahkan sebagai memulas. Terdapat beberapa punca yang boleh menyebabkan perut memulas seperti:

Masalah ini kebiasaanya terjadi apabila kita memakan makanan yang mengandungi kuman atau bakteria ataupun bahan buangan toksik kuman atau bakteria. Bahan buangan toksik bakteria menyebabkan radang pada usus, mengganggu pergerakan dan menyebabkan rasa sakit. Bakteria jahat yang membiak dalam usus juga mengeluarkan gas sekaligus menambah ketegangan otot.

Simptom berkaitan : Cirit birit, muntah, rasa loya, najis berbau dan berwarna hijau/ merah jika serius.

Najis adalah hasil akhir system perkumuhan dan tahap kekerasan najis bergantung kepada masa transit di dalam usus serta jumlah air yang diminum dan fiber. Masalah sembelit berlaku apabila najis kekurangan air dan fiber, serta tidak berjaya dibuang dan menjadi lebih keras selagi ia berada di dalam rectum (usus besar di hujung salur pencernaan).

Penambahan makanan menambah kekerasan najis dan ia menyebabkan usus menjadi tegang. Ketegangan rektum ini pula mempengaruhi usus pada bahagian atas dan menyebabkan rasa perut memulas.

Simptom berkaitan : Pedih pada bahagian lubang punggung, muntah (jika terlalu teruk), demam.

Pesakit yang mengalami masalah pencernaan juga kerap mengalami perut memulas. Ini kerana masalah pencernaan turut mempengaruhi pergerakan usus dan menyebabkan rasa memulas. Contoh masalah pencernaan seperti masalah Refluk Gastroesophagus (GERD),ulser perut, gastrik, radang hempedu, Ketidakhadaman laktosa/Fruktose/Glute, Sindrom rengsa/iritasi usus (IBS), kanser perut.

Simptom berkaitan: Masalah angin, najis terlalu lembut atau keras, kulit kemerah-merahan, najis terlalu busuk, berat badan tidak bertambah.

1. Sindrom pra-menstruasi/ Ketika menstruasi/selepas menstruasi

Kebanyakan wanita mengalami masalah perut memulas sebelum, semasa atau selepas menstruasi. Akan tetapi, rasa memulas ini sebenarnya disebabkan oleh proses pengembangan and pengecutan otot Rahim. Rasa sakit ketika proses menstruasi ini dikesan oleh beberapa saraf yang turut mengesan rasa sakit di usus, buah pinggang organ lain, dan kemudiannya dirasai seperti perut memulas.

Simptom berkaitan : Rasa loya, penat, pening dan sakit kepala, sakit belakang

1. Batu di pundi hempedu

Pundi hempedu menghasilkan enzim untuk pencernaan seperti mencerna lemak. Terkadang, diet tinggi lemak menyebabkan penggumpalan lemak dan penghasilan batu. Batu-batu lemak ini menyebabkan radang dan rasa sakit yang turut mempengaruhi usus dan menyebabkan rasa memulas.

Simptom berkaitan: Sakit perut, sakit di bahagian bahu kanan, rasa loya

Kanser hempedu boleh berlaku dan kebiasaannya ditemani dengan rasa sakit perut yang berpanjangan. Ia kebiasaanya lambat dikesan.

Simptom berkaitan: Najis berminyak (lemak tidak dihadam), jaundis, kerap loya, perut rasa penuh. Berat badan turun.

1. Batu di buah pinggang

Kurang minum air antara faktor yang menyebabkan pembentukan batu di buah pinggang selain jangkitan salur kencing. Batu ini kebanyakannya tajam. Rasa sakit seperti dicucuk ini turut dikesan oleh saraf yang sama mengesan rasa sakit di bahagian usus.

Simptom berkaitan : Demam, kerap kencing, sakit Ketika kencing, kencing berpasir, sakit pinggang atau bahagian, kencing berdarah.

2. Punca lain perut memulas termasuk

Kehamilan, amalan pembersihan tangan yang tidak betul, masalah kebimbangan (anxiety), stress (terutama pada kanak-kanak), pengambilan alcohol dan kafein, masalah pancreas, Kanser usus dan kanser perut.

Secara amnya, masalah perut memulas yang jarang-jarang berlaku bukanlah petanda sesuatu yang serius. Selain pemeriksaan rutin, Doktor mungkin perlu membuat pemeriksaan seperti:

Sampel darah untuk melihat kadar jangkitan/ fungsi hati dan buah pinggang. Ujian darah juga boleh dilakukan untuk mengesan kadar lemak di dalam badan dan mengesan tanda awal kanser.

Sampel air kencing untuk mengesan darah/kuman dalam masalah melibatkan buah pinggang. Sampel najis untuk mengesan darah/kuman.Ujian xray untuk mengesan batu karang di buah pinggang/ melihat pengembangan usus dalam masalah sembelit/penyumbatan usus.Ujian Sonografi untuk mengesan batu di hempedu.Ujian Kolonoskopi/ Endoskopi (pengesanan masalah dalam usus menggunakan kamera).

Oleh kerana masalah ini jarang menjadi petanda sesuatu yang serius, rawatan perut memulas adalah bergantung kepada diagnosis atau masalah seperti yang disebut sebelum ini:

Contoh rawatan akut termasuk:

Ubat demam dan tahan sakit – Panadol boleh digunakan untuk mengurangkan demam dan rasa sakit. Ubat tahan sakit lain seperti morphin juga boleh digunakan jika rasa sakit itu serius. Ia juga boleh diberi melalui suntikan.Ubat tahan muntah- ubat anti muntah boleh diberikan untuk mengurangkan rasa loya dan muntah. Ia juga boleh diberi melalui suntikan.Ubat untuk rehidrasi (Oral rehydration salt)- Ubat untuk rehidrasi ini perlu diberikan kepada pesakit yang mengalami cirit birit. Cirit-birit menyebabkan pembuangan zat dan garam penting di dalam badan yang perlu diganti.Pil charcoal/simethicone : ubat ini diberikan untuk mengurangkan rasa sakit dan tidak selesa. Charcoal juga boleh membantu mengurangkan radang di usus akibat jangkitan kuman.Ubat untuk sakit kepalaUbat untuk mencairkan batu karang : Urine alkalizer boleh membantu untuk mengurangkan kekerasan batu karang di buah pinggang.Ubat sapuan untuk mengurangkan rasa sakit.

Rawatan alternatif untuk mengurangkan rasa sakit termasuk:

Tuaman panas: Tuaman panas boleh membantu mengurangkan rasa sakit Ketika menstruasi.Minum air dengan cukup untuk mengelakkan sembelit dan dehidrasiMengambil air halia untuk membuang angi.

Pencegahan kepada masalah perut memulas adalah pencegahan kepada sebarang cara untuk mengelakkan punca-puncanya seperti :

Mengamalkan amalan kebersihan tangan yang betul untuk mengelakkan jangkitan.Mengurus tekanan dan kebimbangan.Mengurangkan pengambilan makanan yang manyebabkan masalah perut memulas seperti makanan tinggi lemak dan makan ultra prosesMengurangkan pengambilan alcohol dan kafein.Mengunyah makanan dengan betul. Minum air secukupnya.Bersukan and beriadah

What cause stomach churning – Medical News TodayUpset Stomach – University Health ServicesStomach upset – NHSPerut memulas :Simptom, punca, rawatan – The DiagnosaGall Bladder Cancer Treat – National cancer InstituteHome remedies for stomach pain – Medical News TodayRencal Cancer – Saint Lukes


Punca Dinding Rumah Retak & Cara Penyelesaian

Retakan pada dinding pasti akan mencetuskan kebimbangan dan akan merisaukan penghuni di rumah. Namun tidak kurang juga masyarakat yang tidak endah pada retakan yang berlaku pada dinding rumah. Maka sejauh manakah risiko atau tahap bahaya yang benar-benar akan membawa kepada kerosakan yang lebih teruk pada rumah anda. Artikel ini akan membincangkan beberapa punca kepada masalah dinding rumah retak dan cara penyelesaiannya

2 Kategori Keretakan Dinding Rumah

Untuk pengetahuan anda, terdapat 2 jenis kategori utama retakan di dinding iaitu retakan major dan retakan minor. Retakan minor hanya berlaku pada luaran lapisan dinding seperti plaster atau cat dinding menggelupas. Manakala retakan major berlaku pada lapisan yang lebih ke dalam dinding dan struktur utama bangunan.

Jika berlaku retakan pada dinding rumah anda, perkara utama yang anda perlu lakukan adalah mengenal pasti jenis dan tahap keretakan tersebut. Dengan mengenal pasti jenis retakan pada dinding dengan lebih awal, risiko yang tidak diingini mungkin akan dapat dikurangkan dan ditangani lebih awal.

Apakah punca-punca yang menyebabkan Dinding Rumah Retak?

Kedudukan negara yang mengalami perubahan iklim seperti negara yang mempunyai 4 musim berisiko mengalami retakan pada dinding di rumah mereka. Suhu dan keadaan semasa musim panas tidak sama dengan musim sejuk secara tidak langsung akan memberi kesan pada struktur binaan rumah.

Untuk retakan dinding yang berpunca daripada perubahan iklim tidak akan membawa kepada retakan major kerana teknologi dan proses pembinaan bangunan masa kini sudah berjaya menyelesaikan masalah seperti ini. Bagaimanapun, perubahan iklim masih lagi menjadi punca kepada retakan minor di dinding.

Seperti di Malaysia, yang beriklim panas dan lembap sepanjang tahun pula akan membawa kebimbangan disebabkan keadaan tanah yang sentiasa lembap. Lokasi kawasan perumahan berhampiran dengan tempat tadahan air dan tibanya musim tengkujuh semestinya akan membantu tanah menjadi lembap dan seterusnya boleh mengakibatkan tanah mendap.

Selain itu, sistem perparitan yang kurang baik juga akan mengakibatkan air yang bertakung menjadi lambat untuk surut. Jika keadaan ini berterusan, proses untuk tanah mendap makin sukar untuk dielakkan. Seterusnya, ia akan mengakibatkan retakan pada dinding yang serius kerana boleh merosakkan struktur utama binaan rumah.

3. Memaku dan menggerudi

Semasa proses mengubah suai rumah sedia ada, mungkin anda akan lebih mudah untuk mendapati retakan pada dinding di rumah anda. Ia hasil daripada kerja-kerja menanam kabel di dalam dinding dan titik semasa anda memaku atau menggerudi pada dinding.

Titik memaku atau menggerudi jika terkena pada kawasan simen, lebih cenderung untuk memberi kesan retakan yang lebih besar dan panjang berbanding jika anda melakukan pada titik yang berbata. Retakan pada dinding jenis ini biasanya hanya memberi kesan retakan minor dan mudah untuk dibaik pulih.

4. Akar pokok-pokok besar

Persekitaran rumah yang berhampiran dengan pokok-pokok besar dan berakar tunjang merupakan antara punca berlakunya retakan pada dinding rumah anda. Anda pasti pernah melihat misalnya di bahu jalan raya, adanya kesan bata yang ternaik disebabkan akar pokok yang keluar dan timbul ke permukaan tanah.

Begitu juga jika rumah anda berhampiran dengan pokok-pokok besar, risiko untuk berlakunya retakan pada dinding sangat tinggi seterusnya boleh menjejaskan struktur rumah anda. Pastinya anda tidak mahu menanggung kos membaik pulih rumah anda yang sangat tinggi dan juga boleh membahayakan nyawa penghuni rumah anda. Oleh itu, anda dinasihatkan untuk tidak menanam pokok-pokok besar di kawasan berhampiran dengan rumah anda.

5. Persekitaran masih banyak pembinaan

Jika lokasi rumah anda merupakan kawasan baharu, anda perlulah bersedia dengan kemungkinan pembangunan dan penempatan yang akan bertambah dari semasa ke semasa. Pembinaan bangunan yang berhampiran dengan lokasi rumah anda sudah semestinya akan memberi kesan yang tidak baik pada kediaman anda.

Dalam konteks ini, anda akan lebih mudah melihat kesan retakan pada dinding rumah anda yang berpunca daripada pembinaan yang sedang rancak dijalankan di sekitar rumah anda.

6. Penambahan beban pada struktur bangunan – menambah tingkat rumah

Dengan lebihan kewangan yang anda perolehi, anda mampu untuk mengubah suai dan menambah tingkat pada rumah anda. Tetapi anda perlu ambil tahu dan dapatkan nasihat daripada pihak pakar untuk menambah tingkat rumah.

Ini disebabkan, kesan daripada menambah tingkat rumah akan memberi beban tambahan pada struktur dinding asal rumah anda. Pertambahan beban ini jika tidak dibuat dengan baik boleh mengakibatkan keretakan pada dinding rumah. Retak jenis ini perlu dibaik pulih dengan segera kerana ia amat berrisiko tinggi dan boleh membahayakan keselamatan seluruh penghuni rumah anda.

7. Simen turun sebab lembap

Cuaca yang lembap dan kerap hujan semasa proses pembinaan bangunan rumah boleh menyebabkan simen akan turun. Hal ini akan mengakibatkan simen di bahagian atas dinding akan berkurang dan tidak memegang ikatan bata dengan baik dan kuat. Jika hal ini terjadi, anda akan dapat melihat retakan pada dinding ini berlaku pada bahagian atas permukaan dinding.

Bagaimanakah cara untuk anda atasi?

1. Tampal dengan filler

Bagi jenis retakan minor yang berlaku pada bahagian luaran dinding, anda boleh menggunakan ‘stopping compund’ atau ‘filler’ yang akan digunakan dengan memenuhi kawasan retakan pada dinding.

Jika jenis retakan anda lebih besar dan lebih ke dalam dinding, pastikan anda segera mendapatkan khidmat kepakaran daripada pihak yang bertauliah untuk melakukan pengubah suaian dan membaik pulih dinding rumah anda.

3. Racun pokok-pokok besar

Perlu diberi perhatian yang serius jika anda menetap berhampiran pokok-pokok besar. Akar dari pokok juga boleh mengakibatkan retakan major pada dinding dan struktur rumah anda. Dapatkan kepakaran daripada mereka yang mahir untuk meracun pokok dan menebang jika akar pokok sudah mula merosakkan dinding rumah anda.

4. Elakkan pembinaan rumah semasa musim hujan

Kesan retakan pada bahagian atas dinding biasanya berpunca daripada simen turun ke bahagian bawah semasa hujan. Pastikan kerja-kerja pembinaan rumah anda tidak dilakukan semasa musim hujan supaya dapat mengelakkan simen daripada turun dan tidak mengikat bata dengan baik.

5. Kurangkan memaku dan menggerudi dinding

Sebagai alternatif, anda boleh mendapatkan pelekat dinding jika ingin menggantung gambar, jam dan sebagainya. Pelekat dinding kini mampu menahan bebanan yang agak sesuai jika digunakan untuk menggantung gambar atau jam.

Jika anda terpaksa juga untuk memaku atau menggerudi, pastikan anda menampal semula kawasan tersebut setelah anda tidak lagi menggunakannya. Ini untuk mengelakkan struktur binaan rumah anda tidak rosak akibat daripada ruang kosong seperti lubang pada dinding rumah anda.

Sikap prihatin terhadap persekitaran terutama sekali berkenaan tempat kediaman anda pasti akan membantu daripada berlakunya keadaan yang tidak diingini dan boleh menyelamatkan nyawa seluruh penghuni di rumah. Tabiat ini perlu disemai dan dididik kepada setiap keluarga anda.

Ingat! Tidak ada perkara yang terlalu remeh dalam memastikan keselamatan keluarga anda.


Ulser Lidah: Punca, Simptom dan Rawatan

Apakah punca kepada masalah ulser lidah? Artikel ini akan membincangkan punca, simptom dan rawatan kepada masalah ulser ini.

Ulser lidah kebiasaannya hanyalah membawa gejala ringan dan tidak mempunyai komplikasi yang teruk. Ia boleh menyebabkan pergerakan pada bahagian mulut berasa tidak selesa, terutamanya apabila bercakap, makan, minum dan memberus gigi.

Ia juga sangat mudah dirawat kerana ia boleh sembuh dengan sendirinya tanpa memerlukan apa-apa rawatan khusus. Terdapat pelbagai punca kepada masalah ini, antaranya ialah kebersihan gigi yang tidak terjaga ataupun daripada penyakit yang lebih serius seperti kanser mulut. Tahukah anda bahawa masalah ulser ini sangat lazim dan 1 dalam 5 orang pernah mengalami masalah ini?

Antara punca ulser lidah adalah seperti berikut:

Tergigit lidahKecederaan ringan semasa menerima rawatan gigiPenggunaan pendakap gigi atau bracesPenggunaan gigi palsu yang tidak sesuaiLidah melecur akibat makan makanan panasMakan makanan berasid atau pedasMemberus gigi dengan berus yang berbulu kerasJangkitan kumanPerubahan hormonUbat-ubatan, seperti ubat anti-radang bukan steroid (NSAIDs)Alahan makananStresOrang yang pada peringkat permulaan berhenti merokokKekurangan zat makanan seperti zat besi dan vitamin BFaktor genetik

Selain daripada punca di atas, terdapat sesetengah pesakit berisiko lebih tinggi untuk menghidapi masalah ulser ini kerana menghidapi penyakit tertentu. Walaupun agak jarang, masalah ini juga boleh berlaku kepada pesakit yang mempunyai penyakit berikut:

Penyakit tangan, kaki dan mulut (HFMD) atau oral lichen planusKencing manisPenyakit radang ususPenyakit seliakKeadaan yang melemahkan sistem imunPenyakit Behçet

Sesetengah ulser yang terbentuk pada lidah dan dalam mulut mungkin merupakan tanda-tanda kanser mulut. Segeralah berjumpa dengan doktor sekiranya ulser lidah tidak mampu disembuhkan dengan rawatan di rumah atau berpanjangan selama tiga minggu.

Simptom yang sering didapati pada ulser lidah adalah rasa sakit seperti membakar dan tajam pada ulser. Rasa sakit ini mungkin lebih teruk jika ulser bersentuhan dengan objek, seperti berus gigi. Sesetengah makanan juga boleh memburukkan masalah ulser ini, terutamanya makanan yang pedas atau berasid. Ulser lidah kebiasaannya didapati pada pangkal lidah atau hujung lidah dan berwarna putih.

Ulser lidah boleh diiringi dengan gejala lain termasuklah:

Pendarahan atau bengkak pada ulserSukar bercakapSakit semasa makan atau mengunyahKesukaran menelanSakit mulutSakit tekakUlser di bahagian lain mulut

Ulser lidah juga boleh diiringi dengan gejala yang mempunyai kaitan dengan jangkitan di bahagian badan lain seperti:

Sakit badanCirit-biritDemamSakit kepalaKelesuanSakitRuamNodus limfa bengkak

Anda haruslah segera berjumpa dengan doktor sekiranya terdapat gejala yang lebih serius. Antara gejala yang menandakan penyakit yang serius ialah:

Kesukaran bernafasDemam tinggi, melebihi 38ºCBengkak secara tiba-tiba pada lidah atau tekak

Kanser pada lidah mempunyai ciri-ciri yang berbeza dengan ulser lidah. Ia akan muncul sebagai luka merah merah jambu yang boleh berubah menjadi merah, putih atau gelap. Ia juga mudah berdarah jika disentuh.

Ulser lidah sangat mudah dikenal pasti. Doktor akan bertanyakan simptom awal dan punca kepada masalah ini. Selain memeriksa bahagian lidah, doktor juga akan memeriksa tekak dan telinga sekiranya terdapat simptom-simptom jangkitan kuman. Ulser inikebiasaannya berwarna putih dan berbentuk bulat kecil. Saiznya biasanya hanyalah beberapa milimeter dan kelihatan seperti lubang kecil. Sesetengah ulser lidah boleh berwarna kemerahan di sekelilingnya, terutamanya jika terdapat keradangan.

Jika masalah ulser ini tidak sembuh selepas melakukan rawatan sendiri di rumah, anda disarankan untuk berjumpa dengan doktor. Antara gejala-gejala yang menandakan bahawa ulser ini adalah lebih serius ialah seperti berikut:

Ulser yang tidak sembuh melebihi 3 mingguUlser yang berulangUlser yang membesar atau terbentuk di bahagian belakang tekakUlser yang mula berdarahSakit yang sangat kuat sehingga sukar untuk makan dan menelan

Ulser lidah kebiasaannya sembuh dengan sendirinya dalam 4–14 hari. Walaupun ulser lidah boleh sembuh tanpa rawatan, terdapat pelbagai rawatan yang boleh dilakukan di rumah untuk membantu menghilangkan kesakitan. Antara rawatan di rumah yang boleh dilakukan termasuklah:

Berkumur dengan air bersih terutamanya selepas makanBerkumur dengan air garam yang suamBerkumur dengan baking soda yang dilarutkan dalam airMeletakkan ais pada ulser lidahMengambil makanan yang sejuk seperti ais krim

Rawatan ulser ini lebih tertumpu untuk mengurangkan simptom sambil mengenal pasti dan merawat sebarang keadaan asas yang bertanggungjawab terhadap ulser.

Terdapat beberapa jenis ubat yang boleh didapati di farmasi untuk melegakan masalah ini. Antara ubat yang sering digunakan termasuklah acetaminophen, atau gel seperti benzocaine. Sekiranya anda menggunakan gel, anda haruslah berhati-hati kerana gel boleh menjadikan lidah kebas dan anda akan sukar untuk merasakan sesuatu pada lidah anda yang boleh membawa kepada kecederaan apabila tergigit lidah. Kecederaan ini boleh mengakibatkan ulser yang baru terbentuk. Dalam sesetengah ulser yang lebih teruk, doktor akan memberikan anda ubat immunosupressant untuk memberhentikan keradangan pada ulser. Selain itu, doktor juga boleh memberikan ubat lain seperti steroid, ubat tahan sakit dan ubat kumur.

Ulser lidah kebiasaannya boleh sembuh sendiri dalam masa 10 hingga 14 hari. Namun, seperti yang telah diterangkan di atas, jika anda mempunyai ulser lidah yang berlanjutan lebih daripada tiga minggu, pastikan anda segera berjumpa dengan doktor untuk mendapatkan rawatan dan diagnosis segera.

MediLexicon International. (n.d.). Tongue ulcer: How to identify, symptoms, treatment, and more. Medical News Today.Written By Karon Warren Updated on March 29. (2022, March 29). Types of tongue ulcers and how to find relief. Healthgrades.


Mulut Berbau: Punca, Simptom dan Rawatan

Apakah punca kepada masalah mulut berbau? Artikel ini akan membincangkan punca, simptom dan rawatan kepada masalah ini.

Nafas berbau, juga dipanggil halitosis, pastinya boleh membuatkan kita berasa kurang keyakinan diri apatah lagi sekiranya ada sayur atau cili melekat di celah gigi. Mulut berbau kebiasaannya bukanlah satu gejala yang serius. Pergi sahaja ke kedai berdekatan dan kita akan mendapati terdapat banyak produk untuk membersihkan gigi, bahkan kini, hanya dengan mengunyah gula-gula getah sahaja boleh membuatkan nafas menjadi segar dengan segera.

Namun begitu, tahukah anda bahawa terdapat sesetengah keadaan di mana mulut berbau adalah disebabkan oleh penyakit yang lebih serius? Hal ini menyebabkan bau mulut agak sukar untuk dihilangkan kerana produk-produk yang didapati di pasaran ini tidak mampu menangani punca sebenar bau mulut tersebut.

Antara punya mulut berbau adalah seperti berikut:

Makanan boleh membiakkan bakteria di dalam mulut dan menyebabkan bau busuk. Makanan tertentu juga seperti bawang merah, bawang putih, petai dan rempah ratus, juga boleh menyebabkan nafas berbau.

Asap rokok di dalam mulut boleh membuatkan nafas berbau. Perokok juga boleh menghidapi penyakit gusi, iaitu salah satu lagi punca nafas berbau.

3. Kebersihan gigi yang tidak terjaga

Jika anda tidak memberus dan flos setiap hari, makanan akan kekal di dalam mulut anda, menyebabkan nafas berbau. Lidah juga boleh memerangkap bakteria yang menghasilkan bau. Gigi palsu yang tidak dibersihkan dengan kerap mampu menyimpan bakteria dan makanan yang menyebabkan bau.

Apabila mulut kering (xerostomia), ia boleh menjadi punca nafas berbau kerana pengeluaran air liur berkurangan. Air liur mampu mengurangkan bau mulut. Mulut kering secara semula jadi berlaku semasa tidur, yang menyebabkan nafas berbau semasa bangun tidur dan ia menjadi lebih teruk jika anda tidur dengan mulut terbuka. Mulut kering yang kronik boleh disebabkan oleh masalah dengan kelenjar air liur dan penyakit lain.

Sesetengah ubat secara tidak langsung boleh menghasilkan nafas berbau dengan mengakibatkan kekeringan mulut.

6. Jangkitan dalam mulut anda.

Nafas berbau boleh disebabkan oleh luka pembedahan mulut, seperti mencabut gigi, atau daripada kerosakan gigi, penyakit gusi atau luka dalam mulut.

7. Lain-lain penyakit mulut, hidung dan tekak

Nafas berbau kadang-kadang boleh berpunca daripada ‘batu’ kecil yang terbentuk di tonsil dan diselaputi bakteria yang menghasilkan bau. Jangkitan atau keradangan kronik pada hidung, sinus atau tekak, turut boleh mengakibatkan titisan hingus di belakang tekak yang boleh menyebabkan nafas berbau.

Penyakit, seperti sesetengah kanser di bahagian tekak, dan penyakit metabolik seperti kencing manis, boleh menyebabkan bau nafas yang tersendiri. Refluks asid perut (penyakit gastrik atau GERD) juga dikaitkan dengan mulut berbau. Nafas berbau pada kanak-kanak kecil boleh disebabkan oleh bendasing, seperti makanan yang tersangkut di dalam lubang hidung.

Risiko mendapat mulut berbau adalah bergantung kepada punca-punca di atas. Antara perkara-perkara yang boleh meningkatkan risiko mulut berbau adalah seperti berikut:

Tidak menggosok gigi dan menjaga kebersihan mulut dengan betulMerokokMulut keringRadang gusiPenyakit gusiKanser tekakGastrikJangkitan kuman pada mulut dan tekakKencing manisUbat-ubatan dan lain-lain

Bau nafas tertentu boleh menjadi berbeza-beza bergantung kepada punca masalah. Adalah lebih baik untuk meminta rakan rapat atau saudara untuk menghidu bau mulut anda, kerana kadang-kadang agak sukar untuk menghidu bau mulut sendiri. Mereka juga boleh mengesan sekiranya bau mulut agak luar biasa yang memerlukan perhatian doktor.

Antara salah satu cara untuk memeriksa bau mulut adalah dengan menjilat pergelangan tangan, biarkan ia kering, dan menghidunya. Bau busuk luar biasa pada bahagian pergelangan tangan ini berkemungkinan menunjukkan anda mengalami halitosis.

Doktor gigi akan menghidu nafas dari mulut dan hidung anda dan menilai bau mengikut skala yang sedia ada. Oleh sebab bahagian belakang lidah paling kerap menjadi sumber bau, doktor gigi anda mungkin juga mengikisnya dan menilai bau tersebut. Sebelum itu, doktor juga akan bertanyakan sejarah penyakit yang relevan yang berkemungkinan boleh menyebabkan bau mulut seperti penyakit gastrik, kencing manis dan lain-lain.

Mengamalkan menggosok gigi dua kali sehari, flos dan berkumur boleh membantu untuk mengurangkan nafas berbau di samping mengelakkan pembentukan karang gigi dan mengurangkan risiko penyakit gusi. Rawatan lanjut untuk nafas berbau yang tidak boleh dihilangkan melalui amalan penjagaan gigi yang biasa adalah berbeza mengikut puncanya.

Antara rawatan lanjut yang boleh dijalankan termasuklah penskalaran gigi (scaling). Penskalaran gigi adalah cara untuk membersihkan gigi yang lebih menyeluruh daripada menggosok biasa kerana prosedur ini mampu menghapuskan karang gigi dan menghilangkan bakteria yang membiak di dalam gusi. Bakteria yang membiak dalam gusi boleh menyebabkan keradangan gusi yang turut membawa kepada masalah nafas berbau. Doktor gigi juga mungkin mengesyorkan untuk mencabut gigi yang rosak sekiranya harus dilakukan.

Sekiranya terdapat penyakit lain yang mengakibatkan bau mulut tersebut, doktor juga akan memberikan ubat lain.

Kebanyakan masanya bau mulut boleh hilang dengan menggosok gigi dan menjaga kebersihan mulut dengan kerap. Jika teknik penjagaan gigi yang biasa ini tidak mampu menyelesaikan masalah nafas berbau, anda disarankan untuk berjumpa dengan doktor bagi mengetahui punca sebenar nafas anda berbau.

Mayo Foundation for Medical Education and Research. (2018, March 10). Bad breath. Mayo Clinic. Halitosis (bad breath): What it is, causes & treatment. Cleveland Clinic. (n.d.). MediLexicon International. (n.d.). Bad breath (halitosis): Causes, diagnosis, and treatment. Medical News Today.


Kanser Gusi: Punca, Simptom dan Rawatan

Apakah punca kepada masalah kanser gusi? Artikel ini akan membincangkan punca dan rawatan kepada masalah gusi ini

Kanser gusi boleh menyebabkan luka dan gusi menjadi bengkak dan tebal. Kanser gusi adalah sebahagian daripada kanser mulut dan secara amnya, kanser mulut lebih kerap berlaku kepada lelaki berbanding wanita, dan kebanyakkannya berlaku kepada golongan yang berusia 40 tahun ke atas. Tahukah anda bahawa kanser ini boleh dirawat sekiranya dikesan dengan lebih awal?

Punca utama kanser gusi ialah merokok dan minuman beralkohol. Produk tembakau dan alkohol mengandungi bahan karsinogenik, iaitu bahan kimia yang boleh merosakkan DNA dalam sel dan membawa kepada pertumbuhan sel kanser.

Oleh itu, jika seseorang mengambil kedua-dua bahan ini sekaligus, ia boleh meningkatkan risiko kanser mulut yang berganda. Setakat ini, kajian tidak dapat mengenalpasti bagaimana mekanisme yang membawa kepada perubahan DNA yang seterusnya membentuk kanser mulut dan mengapa hanya sebahagian kecil sahaja orang yang merokok dan minum alkohol menghidapinya.

Terdapat beberapa faktor yang boleh meningkatkan risiko menghidapi kanser ini. Walau bagaimanapun, haruslah diingatkan bahawa tidak semua orang yang mempunyai risiko-risiko ini pasti akan mendapat kanser gusi.

Berjantina lelaki
Berumur 40 tahun ke atas
Minum alkohol
Merokok atau menggunakan produk tembakau lain
Mengalami keradangan pada bahagian mulut yang kronik
Kurang mengambil buah-buahan dan sayur-sayuran
Mempunyai jangkitan virus HPV
Tidak menjaga kebersihan mulut

Anda juga boleh mengurangkan risiko kanser gusi dengan melakukan perkara-perkara berikut:

Makan banyak buah-buahan dan sayur-sayuran
Menjaga kebersihan mulut
Berhenti menggunakan produk tembakau seperti rokok dan tembakau tanpa asap
Mengurangkan pengambilan alkohol
Melawat doktor gigi dengan kerap

Antara tanda awal kanser ini ialah apabila terdapat benjolan atau kudis yang tidak sembuh. Ia boleh berwarana merah atau putih, dan boleh menyebabkan gusi membengkak dan berdarah. Jika kanser gusi berlanjutan, gigi berhampiran gusi tersebut akan menjadi longgar, dan anda akan dapat merasai perubahan pada bentuk gusi anda seperti gigi palsu anda tidak lagi muat sekiranya anda menggunakan gigi palsu.

Gejala lain kanser gusi termasuklah:

Ketulan pada gusi yang tidak hilang
Kudis yang tidak sembuh dalam masa 14 hari yang boleh berwarna putih, pucat, merah, gelap, ataupun berubah warna
Gusi berdarah
Gusi merekah
Kesukaran untuk mengunyah dan makan
Gigi longgar atau gigi palsu tidak muat
Sakit gusi
Benjolan atau bengkak di leher
Gusi yang menebal
Penurunan berat badan yang tidak dapat dijelaskan

Doktor gigi akan membuat pemeriksaan yang teliti untuk melihat perubahan pada bahagian gusi yang tidak normal. Selain itu, doktor gigi juga akan melakukan biopsi dan pengimejan mulut untuk memeriksa dengan lebih lanjut kanser gusi tersebut. Biopsi ialah prosedur yang dilakukan untuk mengeluarkan sejumlah kecil tisu kecil pada bahagian gusi yang disyaki mempunyai kanser dan kemudiannya dihantar di makmal untuk diuji. Sel-sel ini akan diperiksa di bawah mikroskop dan boleh menetukan tahap kanser tersebut.

Jika terdapat kemungkinan kanser gusi merebak, doktor anda juga mungkin mengesyorkan prosedur lain seperti:

Endoskopi iaitu prosedur yang dilakukan untuk memeriksa sekiranya kanser telah merebak di kerongkong. Ia dilakukan dengan meletakkan tiub yang mempunyai kamera kecil di dalam kerongkong anda untuk memeriksa kawasan tekak.
MRI (magnetic resonance imaging), salah satu cara pengimejan yang menggunakan tenaga magnetik yang digunakan untuk melihat sama ada kanser telah merebak ke luar mulut atau tidak.

Matlamat rawatan kanser gusi adalah untuk menghapuskan kanser secara kekal agar kanser tersebut tidak kembali lagi. Walau bagaimanapun, seperti kanser-kanser lain, kanser gusi amat sukar untuk dihapuskan sepenuhnya dan kanser mungkin akan berulang kembali di masa hadapan.

Antara jenis-jenis rawatan yang biasa digunakan untuk kanser gusi termasuklah:

Kemoterapi untuk menyerang sel kanser
Terapi sinaran atau radioterapi untuk menyerang sel kanser
Pembedahan untuk membuang kanser dan menilai sejauh mana ia telah merebak
Targeted therapy atau terapi yang disasarkan untuk secara langsung memusnahkan atau menghalang pertumbuhan sel-sel kanser
Imunoterapi untuk mengajar sistem imun tubuh anda untuk mengesan dan menghapuskan sel-sel kanser

Rawatan tambahan dan sampingan termasuklah:

Ubat muntah
Protein tertentu untuk meningkatkan bilangan sel darah putih sekiranya terlalu rendah
Pemindahan darah untuk menggantikan sementara komponen darah (seperti sel darah merah) yang telah menurun ke tahap yang rendah semasa rawatan
Kaunseling pemakanan untuk menggalakkan pemakanan yang baik
Terapi fizikal untuk membantu masalah semasa makan, menelan atau bercakap
Ubat untuk mengurangkan sakit
Pembedahan rekonstruktif pada bahagian wajah atau gusi untuk memulihkan struktur yang telah dikeluarkan atau diubah oleh pakar bedah semasa membuang kanser gusi

Jika kanser gusi telah sampai ke tahap akhir dan tidak lagi mampu dirawat, doktor akan memberi rawatan khas untuk memaksimumkan kualiti hidup pesakit seperi rawatan paliatif. Antara perkhidmatan yang boleh didapati dalam rawatan paliatif termasuklah pemberian ubat tahan sakit dan ubat untuk gejala lain di samping memberi sokongan psikologi dan rohani. Ahli keluarga pesakit juga akan mendapat manfaat daripada perkhidmatan paliatif ini kerana ia juga menyediakan perkhidmatan untuk membantu dan menyokong mereka.

Kanser gusi yang tidak dirawat boleh menjadi serius, malah boleh mengancam nyawa. Anda boleh membantu mengurangkan risiko komplikasi dengan mengikuti rawatan yang telah ditetapkan oleh doktor gigi.

Antara komplikasi kanser ini termasuklah:

Kesan sampingan rawatan kanser gusi sendiri
Kurang kemampuan untuk makan, minum, atau bercakap
Kehilangan gigi
Kanser kembali selepas rawatan
Penyebaran kanser ke bahagian badan yang berdekatan atau organ lain
Stres

Berdasarkan statistik yang diperolehi daripada Cancer Research UK, jangka hayat mengikut tahun bagi orang yang menghidapi kanser ini ialah seperti berikut:

80% pesakit hidup selepas setahun diagnosis
55% pesakit hidup selepas 5 tahun diagnosis
45% pesakit hidup selepas 10 tahun diagnosis

Namun begitu, angka-angka ini hanyalah anggaran sahaja dan tidak tepat bagi seseorang individu.

Jenis Kanser yang lain

Staff, H. E. (2022, March 11). Everything to know about gum cancer. Healthgrades.
NHS. (n.d.). Mouth cancer. NHS choices.


Tekak Gatal: Punca, Simptom dan Rawatan

Apakah punca kepada masalah tekak gatal? Artikel ini akan membincangkan punca dan rawatan kepada masalah ini.

Hampir semua orang pasti pernah mengalami simptom ini. Gatal tekak kebiasaannya adalah simptom yang tidak serius yang disebabkan oleh alahan atau tanda awal jangkitan virus atau bakteria seperti flu. Kebanyakan masanya, simptom ini boleh dirawat dengan mudah dengan membeli ubat dari farmasi atau rawatan tradisional di rumah.

Antara punca-punca tekak gatal adalah seperti berikut:

Alahan bendasing adalah punca utama yang sering menyebabkan masalah tekak ini. Ia terjadi apabila badan bertindak balas secara berlebihan kepada bendasing yang tidak berbahaya dengan melepaskan bahan kimia ke bahagian tekak yang dipanggil histamin. Histamin boleh menyebabkan batuk apabila ia membuatkan otot kerongkong mengecil. Antara bendasing yang sering menyebabkan alahan termasuklah debunga, habuk, bulu kucing, asap rokok atau asap ekzos.

Reaksi alahan terhadap makanan berlaku apabila badan bertindak balas terhadap makanan yang tidak berbahaya, seperti alahan bendasing. Reaksi biasanya berlaku dalam masa beberapa minit atau beberapa jam selepas memakan makanan tersebut. Alahan makanan ini boleh menjadi ringan dan juga mengancam nyawa. Antara makanan yang sering menjadi punca alahan ialah kacang tanah, kerang, telur, susu, dan gandum.

Sesetengah orang mengalami alahan terhadap ubat-ubatan tertentu termasuk penisilin dan antibiotik. Seperti alahan makanan, alahan tersebut boleh menjadi ringan dan boleh juga mengancam nyawa.

4. Jangkitan Bakteria atau Virus

Jangkitan kuman boleh bermula dengan gatal tekak sebelum menjadi sakit tekak yang lebih teruk seperti selesema, sakit tekak, demam, sakit badan, dan sesak nafas.

Dehidrasi berlaku apabila badan kehilangan air. Keadaan ini biasanya berlaku semasa cuaca panas, selepas bersenam, atau semasa sakit. Dehidrasi boleh menyebabkan mulut dan tekak menjadi kering dan hal ini boleh menyebabkan rasa gatal di kerongkong.

Juga dikenali sebagai pedih ulu hati, sesetengah orang boleh mengalami masalah tekak sekiranya asid di dalam perut naik ke atas dan masuk ke bahagian tekak.

7. Kesan Sampingan Ubat

Sesetengah ubat boleh menyebabkan batuk kering dan tekak gatal yang bukan disebabkan oleh tindak balas alahan. Contohnya, ACE inhibitor, iaitu ubat tekanan darah tinggi boleh menyebabkan tekak gatal dan batuk kering.

Risiko mendapat simptom ini adalah bergantung kepada punca di atas. Antara perkara-perkara yang boleh meningkatkan risiko untuk gejala gatal tekak adalah seperti berikut:

Udara keringMerokok atau menghidu asap rokokPencemaran udaraAlergen yang berpotensi seperti debunga, atau bulu haiwan peliharaanAsap kimia, seperti ekzos motorMinum alkoholMakanan atau minuman berasid, seperti buah oren, tomato, atau minuman berkarbonatMakanan yang kering atau keras, seperti pretzel, kerepek atau popcornMakanan pedas

Selalunya, tekak gatal bukanlah satu-satunya simptom yang terdapat pada seseorang. Simptom yang berlaku bersama-sama dengan tekak gatal adalah berbeza-beza mengikut puncanya seperti yang telah diterangkan di atas.

Tekak gatal yang disebabkan oleh alahan boleh disertai oleh simptom-simptom seperti:

Hidung berair atau tersumbatSakit tulang pipi (sinus tersumbat)Mata dan kulit gatalBersinKeletihanMata bengkak, merah, atau berair

Antara simptom yang boleh berlaku disebabkan kesan sampingan ubat dan makanan termasuk adalah:

Ruam gatal merahKulit kemerahan di sekeliling mataTelinga gatalPening dan muntahCirit-biritSakit perutBengkak pada bibir, lidah, dan tekakMasalah bernafas atau menelanPenurunan tekanan darahPengsan

Sekiranya tekak gatal disebabkan oleh jangkitan kuman, simptom-simptom berikut boleh berlaku:

DemamKelenjar bengkakSakit ototKelemahanSakit kepalaBatukHidung tersumbat

Apabila tekak gatal disebabkan oleh dehidrasi, simptom-simptom lain yang boleh didapati termasuklah:

Dahaga Mulut keringAir kencing gelap (jarang berlaku)

Jika tekak gatal disebabkan oleh pedih ulu hati, simptom-simptom lain yang boleh didapati termasuklah:

Kesukaran atau kesakitan apabila menelanRasa ‘terbakar’ di dada atau tekakPerut beranginSuara serakGigi rosak (jarang berlaku)Keradangan gusiRasa tidak selesa di dalam mulut

Sekiranya masalah ini tidak serius, maka memadai jika anda hanya mengambil rawatan di rumah atau membeli ubat batuk di farmasi. Namun begitu, jika masalah tekak ini disertai dengan simptom-simptom serius yang lain dan berlarutan selama beberapa hari, maka anda haruslah berjumpa dengan doktor. Antara simptom-simptom yang lebih serius termasuklah kelenjar bengkak, demam, kesukaran menelan, nafas berdehit, penurunan berat badan, dan gejala-gejala yang disenaraikan di atas.

Kebiasaannya, doktor akan memeriksa tekak, lubang hidung dan telinga untuk memastikan tiada tanda-tanda lain yang serius. Bergantung kepada simptom-simptom lain, doktor akan memberikan ubat yang bersesuaian.

Kebanyakan masalah ini boleh dirawat di rumah. Antara rawatan yang boleh dilakukan termasuklah:

Mengambil satu sudu makan maduBerkumur dengan air garamMengambil lozeng seperti StrepsilsMinum teh panas bersama lemon dan maduMenggunakan pelembap udara (air humidifier)Minum minuman yang sejuk atau makan ais krim

Sekiranya tekak gatal melibatkan penyakit yang lebih serius, maka doktor akan memberikan ubat tambahan. Sekiranya rawatan di atas tidak mampu melegakan masalah ini, maka segeralah berjumpa dengan doktor anda.

Kebanyakan gatal tekak hilang sendiri dalam masa 1 minggu atau kurang. Ia juga seringkali tidak membawa kepada masalah kesihatan yang serius namun sekiranya tekak gatal tersebut mengganggu aktiviti seharian anda, anda haruslah segera berjumpa dengan doktor.

MediLexicon International. (n.d.). Tickle in Throat: Causes, with a cough, and how to get rid of it. Medical News Today. Healthline Media. (n.d.). 16 natural remedies to soothe a sore throat. Healthline.


Punca Rumah Selalu Trip & Cara Penyelesaian

Apakah punca kepada masalah rumah selalu trip atau black out ini? Artikel ini akan menerangkan punca dan cara penyelesaian kepada masalah ini

Keselamatan keluarga anda sudah semestinya bermula dari tempat kediaman. Namun sejak belakangan ini, kita kerap terdengar litar pintas yang berlaku di kawasan perumahan. Litar pintas yang sedikit mungkin tidak membahayakan keluarga anda, tetapi situasi akan berbeza apabila litar pintas yang kerap terjadi dan sering diabaikan akan bertukar tragedi yang lebih besar iaitu rumah terbakar.

Punca bekalan elektrik di rumah anda boleh terputus?

Elektrik dibekalkan ke rumah anda melalui kotak pengagihan utama. Di dalam kotak pengagihan utama ini elektrik akan disalurkan kepada penggunaan elektrik di seluruh rumah. Di sini pentingnya penggunaan pemutus litar di kotak pengagihan utama yang bertujuan untuk memutuskan bekalan elektrik atas beberapa faktor.

Apakah faktor-faktor yang menyebabkan bekalan elektrik terputus?

1. Bebanan Penggunaan Elektrik Melebihi Had

Bekalan elektrik untuk setiap saluran mestilah mengikut kapasiti yang tertentu. Penggunaan lebihan elektrik pada sesuatu litar agihan seperti yang dibenarkan, akan menyebabkan arus elektrik terlalu tinggi dan kabel wayar tidak mampu menampung arus elektrik tersebut.

Demi menjaga keselamatan pengguna, setiap suis pemutus litar ditempatkan pada kotak pengagihan utama, akan ditendang atau diputuskan sekiranya spring pemutus litar diaktifkan. Jika suis pemutus litar tidak berfungsi dengan baik, bekalan elektrik akan terus disalurkan dan akan menyebabkan wayar litar akan menjadi terlalu panas.

Litar pintas berlaku disebabkan wayar bekalan bersentuhan dengan wayar neutral pada saluran litar yang sama. Persoalannya, bagaimana dua wayar ini boleh bersentuhan?

Seperti yang sedia maklum, sesuatu kabel wayar mengandungi tembaga ditengah-tengah dan disaluti dengan bahan-bahan penebat. Bahan penebat yang berkualiti boleh membantu ketahanan wayar supaya boleh bertahan lebih lama.

Namun, jika penebat kabel wayar telah terdedah, maka kejadian litar pintas lebih mudah untuk berlaku. Litar pintas ini akan menyebabkan arus elektrik tinggi secara tiba-tiba.

Antara sebab yang boleh membawa kepada berlakunya kabel wayar terdedah adalah seperti berikut:

Wayar elektrik sudah semestinya mengikut piawaian yang telah ditetapkan. Namun, lokasi atau persekitaran tertentu seperti di kawasan dapur yang menghasilkan haba yang tinggi jika tidak mempunyai pengaliran udara yang baik akan mempercepat proses pereputan pada bahan penebat kabel wayar.

Jika anda menggunakan kabel wayar yang telah digunakan, potensi untuk bahan penebat mereput atau terdedah sangat tinggi. Ini disebabkan wayar yang diguna semula mungkin akan ditanggalkan dengan cara yang tidak betul seperti wayar ditarik dengan kuat.

Wayar yang ditarik akan meregangkan salutan bahan penebat dan akan menjadikan tembaga di dalam kabel wayar terdedah ke persekitaran. Oleh kerana itu, sangat tidak digalakkan untuk anda menggunakan semula kabel wayar yang telah digunakan.

Kabel wayar yang tidak ditutup menggunakan PVC atau terdedah sangat mudah untuk haiwan perosak seperti tikus untuk menggigit bahan penebat kabel wayar tersebut. Disebabkan ini juga akan membuatkan anda tertanya-tanya dan mencari punca berlakunya bekalan elektrik terputus.

Jika anda sudah puas mencari punca bekalan elektrik di rumah anda terputus, anda mungkin tertinggal untuk mengenal pasti kawasan-kawasan kabel wayar yang tersorok yang telah digigit oleh tikus di rumah anda.

Air merupakan bahan konduktor atau membenarkan pengaliran arus elektrik melaluinya. Jika kawasan sambungan kabel elektrik terkena air, arah pengaliran arus elektrik akan bertukar dan memilih laluan elektrik yang kurang halangan seperti melalui air.

Kawasan yang berair seperti di tandas perlu lebih berjaga-jaga kerana bimbang percikan air atau anak-anak yang bermain air seperti menembak air ke arah sumber elektrik boleh mengakibatkan renjatan elektrik dan juga memutuskan bekalan elektrik.

Suis elektrik biasanya tidak lagi dipasang di dalam tandas, namun masih ada potensi berlakunya litar pintas pada pemanas air yang dipasang dan juga pada lampu.

3. Pemutus Litar Tidak Berfungsi dengan Baik

Pemutus litar direka khas untuk memutuskan litar elektrik secara manual atau dengan sendirinya seperti bebanan bekalan elektrik yang terlalu tinggi. Namun jika pemutus litar ini tidak dapat berfungsi dengan baik, pemutus litar ini mungkin akan tertendang dengan tiba-tiba tanpa ada bebanan bekalan elektrik yang tinggi.

Jika hal ini kerap terjadi, ada baiknya anda tidak mengambil enteng atau memandang remeh dan segera menukar pemutus litar yang baru. Jika anda tidak pasti berkenaan jenis dan kapasiti pemutus litar yang sesuai, anda boleh mendapatkan bantuan daripada mereka yang bertauliah untuk memasang pemutus litar yang baru.

4. Litar Menyentuh Wayar Bumi

Seperti kejadian litar pintas, litar elektrik yang menyentuh wayar bumi juga boleh memutuskan bekalan elektrik di rumah anda. Wayar bumi sangat membantu dari segi keselamatan pengguna daripada terkena renjatan elektrik. Kebocoran arus elektrik ke perkakasan atau alatan elektrik boleh menyebabkan seseorang boleh mengalami renjatan elektrik apabila menyentuhnya.

Fungsi wayar bumi ini akan menyebabkan suis pemutus litar diaktifkan dan bekalan elektrik akan diputuskan demi menjaga keselamatan penghuni di rumah. Oleh sebab itu, anda perlu memastikan barangan elektrik anda mempunyai wayar bumi untuk mengelakkan anda daripada terkena renjatan elektrik jika berlaku kebocoran elektrik.

1. Tiada lagi kabel wayar yang terdedah di kawasan berhaba tinggi seperti di dapur.

Pastikan wayar tidak terdedah pada persekitaran yang boleh mempercepat proses pereputan bahan penebat wayar seperti di dapur.

2. Gunakan PVC tertutup.

Kabel wayar disalur dengan menggunakan PVC tertutup. Dengan cara ini, kabel wayar akan dapat bertahan lebih lama serta dapat mengelakkan dari digigit oleh tikus.

3. Menggantikan pemutus litar yang baru dan pastikan mendapat cop pengesahan daripada SIRIM.

Kekerapan bekalan elektrik ditendang atau terputus mungkin disebabkan suis pemutus litar yang sudah tidak berfungsi dengan baik. Oleh itu, dapatkan nasihat pakar elektrik untuk menukar kepada suis pemutus litar yang baru.

4. Pastikan anda melakukan ujian kebocoran elektrik ke bumi.

Ujian kebocoran elektrik ke bumi perlu dibuat dengan menekan butang ‘Test Regularly’. Ujian ini sangat membantu supaya bekalan elektrik utama akan diputuskan sekiranya ada kebocoran elektrik di rumah anda.

Pastikan anda dan penghuni lain diberitahu sebelum melakukan ujian ini kerana ia akan memutuskan seluruh bekalan elektrik ke rumah anda.

Apabila anda menekan butang ‘Test Regularly’, suis utama akan menghasilkan bunyi yang agak kuat kerana mekanisma spring memutuskan bekalan arus elektrik ke rumah anda. Anda perlu memastikan peralatan elektrik yang sebelum ini terpasang seperti lampu dan kipas, benar-benar terputus untuk membuktikan tiada lagi bekalan arus elektrik yang mengalir ke rumah anda.

Setelah mendapat kepastian tiada lagi bekalan elektrik yang masih mengalir, anda boleh menolak semula suis utama tersebut dan mencatat tarikh ujian kebocoran bumi yang telah anda jalankan.

5. Tiada kawasan atau pemasangan elektrik yang terdedah dari terkena percikan air.

Pemasangan suis yang berdekatan dengan sumber air tidak sepatutnya lagi berlaku. Namun, jika ada suis yang disediakan sebagai contoh untuk pemanas air, anda bolehlah mencari bekas pelindung supaya dapat mengelakkan percikan air terkena pada suis.

Memahami konsep dan faktor-faktor berlakunya terputus bekalan elektrik sangat berguna dan menjadi penting untuk diajarkan kepada seluruh keluarga anda. Anak-anak yang sudah memahami arahan perlu diberi pendedahan bahayanya elektrik jika tidak berhati-hati dan menggunakannya dengan betul.

Anda sangat bertuah sebenarnya jika suis utama pada kotak pengagihan lektrik di rumah anda masih boleh memutuskan bekalan elektrik.

Perkara yang sangat bahaya jika berlaku sebaliknya. Anda berasa selesa menggunakan peralatan elektrik tanpa ada gangguan seperti berlakunya bekalan elektrik terputus di rumah anda. Bimbang anda tidak melakukan ujian kebocoran elektrik ke bumi yang akan menyebabkan berlakunya litar pintas dan mengakibatkan rumah terbakar.

Biasakan ujian kebocoran elektrik kerana anda tidak tahu kejadian rumah terbakar disebabkan elektrik boleh berlaku pada waktu anda dan keluarga sedang nyenyak tidur atau semasa ketiadaan orang di rumah.

Semoga artikel ini memberi manfaat buat anda dan keluarga anda.


10 Khasiat Lada Hitam yang Anda Perlu Tahu

Apakah khasiat lada hitam pada kesihatan? Artikel ini akan membincangkan beberapa khasiat lada hitam pada kesihatan tubuh badan kita.

Lada hitam atau nama saintifiknya Piper nigrum merupakan sejenis tumbuhan yang berasal dari keluarga Piperaceae. Tumbuhan herba ini berasal dari negara India. Lada hitam sering kali dijadikan herba di dalam masakan dengan tujuan untuk menambah lagi aroma dan rasa masakan.

Selain itu, ianya turut digunakan di dalam perubatan tradisional untuk pelbagai tujuan kesihatan. Di pasaran, terdapat pelbagai jenis lada hitam yang dijual sama ada dalam bentuk serbuk halus ataupun biji kasar. Artikel ini membincangkan dengan lebih lanjut akan kebaikan lada hitam terhadap kesihatan.

Berikut merupakan kandungan nutrisi yang terdapat di dalam 1 sudu besar lada hitam:

Tenaga: 17kcal
Karbohidrat: 4.4g
Protein: 0.7g
Lemak: 0.3 g

Di dalam satu sudu besar lada hitam (6 g) terdapat sebanyak 17 kcal tenaga, 4.4 g karbohidrat, 0.7 g protein dan 0.2 g lemak.

Terdapat pelbagai komponen berkhasiat yang boleh didapati di dalam lada hitam. Antaranya adalah serat, minyak pati, piperine, eugenol, enzim lipase dan mineral. Ianya juga mempunya bahan bio-aktif bernama piperine. Kesemua bahan aktif ini mempunyai pelbagai kebaikan terutamanya pada sistem pencernaan.

10 Khasiat Lada Hitam Pada Kesihatan Badan

Berikut merupakan kebaikan lada hitam terhadap kesihatan.

1. Membantu sistem pencernaan

Tahukah anda bahawa pengambilan lada hitam dapat membantu untuk meransang sistem pencernaan? Lada hitam mempunyai satu bahan aktif yang digelar piperine di mana ianya ditemui dapat meransang sistem pencernaan haiwan di dalam satu kajian. Ianya membantu untuk mempercepatkan pengeluaran jus and enzim di dalam perut dan menggalakkan pergerakkan di dalam saluran pencernaan.

2. Meningkatkan metabolisma badan

Proses metabolisma ada proses di mana badan menukarkan makanan dan minuman yang diambil kepada tenaga. Semakin tinggi metabolisma badan, semakin banyak tenaga yang dihasilkan. Kajian terhadap haiwan mendapati bahawa lada hitam berupaya untuk meningkatkan metabolisma badan haiwan berkenaan. Hal ini kerana bahan aktif piperine mampu untuk meningkatkan penggunaan tenaga oleh badan.

3. Bermanfaat untuk sistem saraf

Di dalam satu kajian terhadap haiwan, didapati bahawa ekstrak lada hitam dapat menyekat haiwan terbabit dari mengalami sawan. Selain itu, kajian juga mendapati bahawa dengan menghidu minyak ekstrak lada hitam dapat membantu pesakit strok di dalam reflek menelan.

4. Merawat masalah kulit

Terdapat kajian yang mendapati bahawa pemberian ekstrak lada hitam dapat membantu menggalakkan pembahagian sel berlaku. Hal ini dapat menbantu untuk menjana sel kulit yang baharu. Kandungan piperine juga dikatakan dapat membantu untuk merawat masalah pigmentasi kulit seperti vitiligo.

5. Bersifat anti radang

Radang ataupun inflamasi adalah salah satu proses yang dialami oleh badan apabila diserang dengan patogen luar. Keadaan radang yang berlebihan akan mendatangkan stress kepada tubuh badan dan menyebabkan pelbagai komplikasi kesihatan. Lada hitam mempunyai sifat anti radang kerana kandungan anti-oksidanya yang tinggi dan dapat mengelakkan oksidatif stress. Kandungan piperine juga ditemui dapat mencegah radang dan jangkitan parasit yang menyebabkan malaria.

Kanser merupakan antara penyakit yang sering menyerang masyarakat dunia. Penyakit ini boleh disebabkan oleh pembahagian sel yang tidak terkawal oleh sel badan lalu menghasilkan sel kanser. Kajian kultur sel mendapati bahawa ekstrak lada hitam dapat menyekat aktiviti kimia yang dapat menyebabkan mutasi di dalam sel. Kajian terhadap haiwan turut mendapati bahawa kandungan piperine di dalam lada hitan dapat mencegah pembentukkan tumor pada haiwan terbabit.

7. Baik untuk minda

Kandungan piperine di dalam lada hitam dikatakan dapat mengurangkan simptom Alzheimer dan meningkatkan kecerdasan minda. Hal ini kerana komponen ini dapat mengurangkan penghasilan plak amyloid, sejenis protein yang dikaitkan dengan penyakit Alzheimer. Kajian terhadap haiwan juga mendapati bahawa pemberiaan lada hitam dapat meningkatkan memori haiwan jika dibandingkan dengan haiwan yang tidak diberi ekstrak lada hitam.

8. Mengawal paras gula darah

Diabetes bukanlah suatu penyakit yang asing lagi bagi rakyat Malaysia. Diabetes berpunca daripada kurangnya penghasilan insulin dan insulin yang tidak lagi sensitif untuk menukarkan gula di dalam darah kepada tenaga. Kajian terhadap haiwan mendapati bahawa haiwan yang diberi lada hitam mengalami kenaikkan gula di dalam darah yang sedikit selepas diberi glukosa jika dibandingkan dengan haiwan yang tidak diberikan ekstrak lada hitam. Kajian juga mendapati bahawa lada hitam meningkatkan sensitiviti insulin.

9. Mengawal paras kolesterol

Paras kolesterol tidak baik yang tinggi dapat mendatangkan pelbagai masalah kesihatan sekiranya tidak dirawat dengan segera. Ianya dapat menyebabkan penyakit kardiovaskular dan menyebabkan penyumbatan di dalam saluran darah. Kajian terhadap haiwan mendapati bahawa haiwan yang diberi dengan ekstrak lada hitam menunjukkan penurunan di dalam paras kolestrol tidak baik (LDL) jika dibandingkan dengan kumpulan haiwan yang tidak diberikan ekstrak lada hitam.

10. Meningkatkan penyerapan nutrisi makanan

Tahukah anda bahawa penyerapan nutrisi di dalam makanan dipengaruhi oleh pelbagai faktor? Kadang kala tidak semua nutrisi di dalam makanan yang kita makan diserap oleh tubuh badan. Piperine di dalam lada hitam dapat membantu untuk meningkatkan penyerapan komponen yang dapat membantu menurunkan paras kolesterol darah seperti beras merah.

Kesimpulannya, kandungan piperine di dalam lada hitam mempunyai pelbagai kebaikkan untuk tubuh badan. Selain digunakan di dalam masakan, lada hitam juga mampu meningkatkan kesihatan. Namun begitu, kebanyakkan kajian yang dilakukan adalah terhadap haiwan dan tidak terhadap manusia. Terima kasih.

Khasiat Makanan yang Lain

Kannappan, R., Gupta, S.C., Kim, J.H. et al. Neuroprotection by Spice-Derived Nutraceuticals: You Are What You Eat!. Mol Neurobiol 44, 142–159 (2011).
Singletary, K. (2010). Black pepper. Nutrition Today, 45(1), 43–47.
MS, M. M. (2019, March 21). 11 science-backed health benefits of Black Pepper. Healthline.


10 Khasiat Bunga Lawang untuk Kesihatan

Apakah khasiat bunga lawang? Artikel ini akan membincang beberapa khasiat bunga lawang kepada kesihatan badan kita.

Bunga lawang bukanlah sesuatu yang asing lagi bagi rakyat Malaysia terutamanya bagi mereka yang gemar memasak makanan-makanan tradisional masyarakat Malaysia. Selain Malaysia, negara-negara di timur tengah juga sering menggunakan herba ini di dalam masakan harian mereka. Herba ini digunakan secara meluas di dalam masakan dengan tujuan untuk menumis, menambahkan rasa dan menaikkan aroma sesuatu makanan. Herba ini bersaiz kecil, mempunyai bentuk seperti bintang dan berwarna sedikit gelap. Bunga lawang juga merupakan sejenis herba yang berasal dari negara Indochina dan Jepun. Artikel ini akan membincangkan dengan lebih lanjut akan kebaikan bunga lawang terhadap kesihatan.

Berikut merupakan kandungan nutrisi yang terhadap pada bunga lawang:

Tenaga: 7kcal
Karbohidrat: 1.1g
Protein: 0.4g
Lemak: 0.3g

1 sudu teh bunga lawang membekalkan sebanyak 7 kcal tenaga, 1.1 g karbohidrat, 0.4 g protein dan 0.3g lemak. Secara keseluruhannya, komponen nutrisi yang terdapat di dalam bunga lawang tidaklah signifikan kerana selalunya ianya diambil di dalam kuantiti yang sedikit.

Komponen Penting Bunga Lawang

Menurut kajian, terdapat pelbagai komponen penting yang terdapat di dalam bunga lawang. Berikut merupakan antara komponen aktif penting di dalamnya adalah:

Cis-anethole: Anti kulat, anti mikrob, anti radang, melindungi sistem pencernaan,
α-Pinene: Anti radang, anti mikrob
α-Phellandrene: Anti radang, anti mikrob, anti kulat
Limonene: Anti-tumor, anti kanser, anti radang
Linalool: Tahan sakit, anti radang, anti mikrob

10 Khasiat Bunga Lawang

Selain digunakan di dalam penyediaan makanan, bunga lawang mempunyai pelbagai kebaikan untuk kesihatan. Berikut merupakan antara kebaikan bunga lawang terhadap kesihatan tubuh badan.

Sistem pertahanan badan yang lemah dapat menyebabkan badan mudah untuk diserang oleh virus dan menyebabkan pelbagai penyakit berjangkit seperti selsema dan batuk. Kajian menunjukkan bahawa bunga lawang mempunyai sifat anti-viral di mana ianya dapat mencegah serangan virus ke atas tubuh badan. Hal ini kerana kandungan asid shikimic yang terdapat di dalamnya di mana komponen ini diperlukan untuk beberapa reaksi fitokimia. Asid shikimic ini juga merupakan bahan penting di dalam ubat Tamiflu, sejenis ubat yang digunakan untuk merawat infuenza.

2. Bersifat anti kulat

Selain jangkitan virus, sistem pertahanan badan yang lemah juga memudahkan jangkitan kulat terutamanya pada bahagian kulit. Jangkitan kulat pada kulit dapat menyebabkan kegatalan dan ketidakselesaan pada kulit. Komponen penting seperti Cis-anethole dan α-Phellandrene mempunyai sifat anti kulat di mana komponen ini dapat menyekat penghasilan dinding sel kulat.

3. Menenangkan dan memudahkan tidur

Insomnia ataupun bahasa mudahnya kesukaran untuk tidur merupakan masalah kesihatan yang sering terjadi pada masyarakat dunia. Masalah ini dapat menjejaskan pelbagai aspek kehidupan dan kualiti hidup. Tahukah anda bahawa bunga lawang dapat membantu untuk menenangkan tubuh badan. Perubatan tradisional mengesyorkan pengambilan segelas air yang direndam dengan bunga lawang sebelum tidur untuk mendapatkan tidur yang lebih berkualiti.

4. Melegakan masalah batuk

Masalah batuk merupakan perkara yang tidak asing lagi pada masa kini. Pendedahan kepada pelbagai jenis virus menyebabkan pelbagai jenis penyakit berjangkit. Bunga lawang juga dikatakan dapat merawat masalah sistem pernafasan seperti batuk, kahak dan bronkitis. Hal ini kerana komponennya yang bersifat anti-oksida dan anti-viral. Bunga lawang boleh direndam dengan segelas air suam dan dicampur dengan madu untuk melegakan batuk.

Masalah nafas berbau dapat mengganggu keyakinan terutamanya untuk berkomunikasi dengan orang lain. Menurut perubatan tradisional india, bunga lawang boleh digunakan untuk menyegarkan nafas dan mengatasi masalah nafas berbau dengan mengunyah bunga lawang.

Hal ini kerana bunga lawang mempunyai sifat anti-mikrob di mana ianya dapat membunuh penghasilan bakteria yang menyebabkan bau nafas. Selain itu, terdapat juga produk semburan penyegar nafas yang menggunakan bunga lawang sebagai bahan utama.

6. Membantu sistem penghadaman

Sistem penghadaman merupakan antara sistem yang terpenting di dalam tubuh manusia. Masalah pada sistem ini dapat menyebabkan pelbagai masalah kesihatan seperti masalah kembung atau angin, gastrik, ketidakhadaman dan pelbagai lagi. Bunga lawang sudah digunakan sekian lama oleh masyarakat cina untuk mengatasi masalah sakit perut, sembelit dan ketidakhadaman. Kandungan nutrisi di dalamnya dapat menggalakkan meransang pergerakkan saluran penghadaman.

7. Mengurangkan simptom menopaus

Wanita yang mengalami fasa peralihan ke menopaus akan mengalami pelbagai masalah kesihatan seperti mood yang tidak menentu, hot flushing, sukar untuk untuk tidur dan lain-lain. Masalah-masalah ini sering kali mengganggu kualiti kehidupan mereka yang mengalaminya.  Bunga lawang mengandungi sejenis komponen yang bernama anethol yang mempunyai sifat yang sama seperti estrogen dan dapat membantu mengurangkan simptom menopaus. Kajian mendapati herba yang mempunyai kandungan anethol seperti bunga lawang dapat mengurangkan masalah hot flushing.

8. Bersifat anti radang

Radang atau inflamasi merupakan keadaan di badan bertindak balas ketika berlaku jangkitan atau kecederaan. Radang jika berlaku secara berlebihan dapat membahayakan tubuh badan dan menyebabkan stress oksidatif. Bunga lawang mempunyai sifat anti-oksida yang dapat mencegah stress dan radang daripada berlaku. Perubatan tradisional telah lama menggunak minyak bunga lawang untuk merawat sakit sendi kerana sifat anti radang yang ada padanya.

10. Mencegah serangan serangga

Bagaimana bunga lawang dapat mencegah serangan serangga? Herba yang mengandungi kandungan etanol dan asid shikimic seperti bunga lawang dapat mencegah serangga. Pada masa kini, terdapat banyak produk penghalau serangga yang menggunakan minyak bunga lawang untuk mencegah kedatangan serangga.

Diabetes bukanlah penyakit yang asing lagi bagi rakyat Malaysia. Penyakit ini disebabkan oleh kurangnya penghasilan insulin dan insulin yang tidak sensitif lalu menyebabkan kenaikkan gula di dalam darah. Bunga lawang mempunyai kadar indeks glisemik yang rendah dan kandungan anethole di dalamnya dapat membantu pengawalan gula di dalam darah.

Kesimpulannya terdapat pelbagai kebaikan yang dapat diperolehi daripada bunga lawang. Selain digunakan sebagai penyedap masakan, herba ini turut dapat memberi manfaat kesihatan kepada sesiapa yang mengambilnya.

Khasiat Makanan yang Lain

Hill, A. (2018, October 12). Star anise: Benefits, uses and potential risks. Healthline.
Shahrajabian, M. Hesam & Sun, Wenli & Cheng, Qi. (2021). Survey on Chemical Constituent, Traditional and Modern Pharmaceutical and Health Benefits of Chinese Star Anise, a Treasure from the East. Pharmacognosy Communications.
Dyablonsky. (2021, November 21). Star anise – scientifically proven health and wellness benefits. DUPIsCHAI.


Ubat Sangobion: Fungsi, Dos & Kesan Sampingan

Apakah kegunaan ubat Sangobion? Artikel ini akan membincangkan kegunaan, dos dan kesan sampingang ubat Sangobion ini.

Sangobion? Ubat Apa tu?

Sangobion ialah sejenis suplemen multivitamin 7 dalam 1 dimana digunakan terutamanya untuk mengembalikan dan meningkatkan kandungan zat besi seterusnya menambah kandungan sel darah merah didalam badan. Ubat ini boleh didapati melalui prekripsi doktor atau boleh dibeli di farmasi.

Kandungan Bahan Aktif Di dalam Sangobion

Setiap kapsul Sangobion mengandungi:

Copper sulphate 0.2mgFerrous gluconate 250mg Folic acid 1.0mgManganese sulphate 0.2mgSorbitol 25mgVitamin B12 7.5mcgVitamin C 50mg

Fungsi dan Kegunaan Sangobion

Fungsi utama Sangobion adalah untuk merawat masalah kekurangan zat besi dan masalah kekurangan sel darah merah. Antara fungsi Sangobion yang lain:

Merawat anemia akibat dari kekurangan zat besiMerawat gejala akibat anemia seperti kelesuan, pucat, keletihan, pening dan sukar untuk menumpukan perhatian.Merawat anemia ketika mengandung.Merawat kekurangan zat besi selepas kehilangan darah, penyakit kronik atau semasa proses pemulihan

Setiap satu bahan aktif didalam setiap kapsul Sangobion memberi kelebihan terhadap tubuh badan antaranya:

Copper Sulphate- membantu didalam penghasilan sel darah merahFerrous gluconate-  efektif dalam membantu menambah dan menigkatkan paras hemoglobin didalm darahFolic acid- membantu didalam penghasilan sel darah merah dan mampu mengurangkan risiko kecacatan pada bayiManganese sulphate- membantu mengekalkan proses penghasilan tenaga pada paras yang normalSorbitol- berfungsi untuk mengurangkan berlakunya sembelitVitamin B12- membantu didalam penghasilan sel darah merah yang sihatVitamin C- meningkatkan kadar penyerapan zat besi

Sangobion diambil secara oral dan diambil semasa atau selepas makan atau seperti arahan doktor.

Kesan-Kesan Buruk Kekurangan Zat Besi, Asid Folik dan Vitamin B12

Kelahiran bayi pra-matangBerlaku kecacatan pada bayi seperti kerosakan pada otakPembentukan bayi yang tidak sempurnaDepresi selepas bersalinAnemia pada bayiBadan terasa lemah dan penatBacaan Hb yang rendah (anemia)

Dewasa: Pengambilan 1-2 tablet sekali sehari

Simpan Sangobion didalam suhu bilik, jauh dari cahaya matahari dan kelembapan. Jauhkan dari kanak-kanak.

Sangobion antara ubat yang berguna terutamanya bagi wanita yang sedang hamil. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung dan meyusukan adalah selamat namun ia perlulah disyorkan oleh doktor dan melalui arahan dan prekripsi daripada mereka.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Sangobion adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Sebelum mengambil Sangobion, sila beritahu sejarah perubatan anda terutama sekali jika anda ada penyakit ulser perut.Jangan kongsi ubat ini bersama orang lain.Sangobion bukanlah pengganti untuk gizi yang seimbang. Anda patut amalkan gizi yang seimbang dengan banyakkan pengambilan makanan-makan sihat.

Interaksi Sangobion Bersama Ubat-Ubatan Lain?

Anda tidak disyorkan untuk ambil Sangobion bersama ubat-ubatan lain kerana sesetengah ubat dan Sangobion boleh menyebabkan berlakunya reaksi dan mengakibatkan kesan sampingan. Antaranya:

Mengurangkan penyerapan penicillamineMengurangkan penyerapan antibiotic seperti tetracyclineMegurangkan penyerapan zat besi jika diambil bersama antacidPengambilan minuman berkafein dan susu boleh merencat penyerapan zat besi

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

MIMS Malaysia “Sangobion”Anemia in pregnancy-WebMD


Ubat Neurobion: Dos, Fungsi & Kesan Sampingan

Apakah kegunaan ubat Neurobion? Artikel ini akan membincangkan dos, kegunaan dan kesan sampingan ubat neurobion ini.

Neurobion ialah sejenis suplemen vitamin B complex dimana tujuan utamanya digunakan untuk merawat dan membantu memulihklan gejala kerosakan saraf disamping membantu juga untuk menjaga dan memulihkan saraf. Ubat ini boleh didapati melalui prekripsi doktor atau boleh dibeli di farmasi.

Kandungan Bahan Aktif Didalam Neurobion

Setiap tablet Neurobion mengandungi:

Vitamin B1 (thiamine mononitrate), 100mgVitamin B6 (pyridoxine hydrochloride), 200mgVitamin B12, (cyanocobalamin), 200mcg

Fungsi dan Kegunaan Neurobion

Fungsi utama Neurobion adalah untuk merawat masalah kerosakan saraf. Antara fungsi Neurobion yang lain:

Menjaga dan memastikan saraf berfungsi dengan baikMembantu menjaga kesihatan kardiovaskularMenyokong dan memastikan tonus otot dalam keadaan yang baik

Vitamin B1, B6 dan B12 didalam Neurobion membantu untuk memulih dan menjaga saraf.  Setiap satu bahan aktif didalam setiap tablet Neurobion memberi kelebihan terhadap tubuh badan antaranya:

Vitamin B1 (Vitamin B1 (thiamine mononitrate)- membantu untuk memulih sel-sel sarafVitamin B6 (pyridoxine hydrochloride)- membantu didalam memulih signal-signal antara sarafVitamin B12, (cyanocobalamin)- membantu didalam penghasilan semula gentian saraf

Neurobion diambil secara oral dengan pengambilan 1 hingga 3 kali sehariSila ambil suplemen ini mengikut arahan doktor atau ahli farmasiSila baca risalah berkaitan suplemen ini secara teliti sebelum mengambilnyaSetiap tablet harus ditelan secara penuh tanpa menghancurkan atau mengunyahnya

Kesan-Kesan Buruk Kekurangan Vitamin B1, Vitamin B6 dan Vitamin B12

Berisiko untuk mendapat penyakit BeriberiKekuatan otot berkurangKelumpuhan ototKebas dan kesemutan pada tangan dan kakiKekejangan ototKegangguan pada sistem koordinasi badanKeletihanAnemiaKurang berat badan atau sukar untuk menambah berat badanMasalah sistem imun yang lemah

Dewasa: Pengambilan 1-3 tablet sekali sehari

Simpan Neurobion didalam suhu bilik, jauh dari cahaya matahari dan kelembapan. Jauhkan dari kanak-kanak.

Neurobion antara ubat yang berguna terutamanya untuk rawatan saraf. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Rasa mualCirit-biritMuntahKepala rasa berpusing dan peningGatal-gatal pada kulitKerosakan saraf (terjadi jika terlebih dos vitamin B6)

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung dan meyusukan adalah selamat namun ia perlulah disyorkan oleh doktor dan melalui arahan dan prekripsi daripada mereka.

Tindak Balas Buruk Selepas Pengambilan Neurobion

Berlaku reaksi hypersensitivity terhadap Vitamin B1 seperti berpeluh, degupan jantung menjadi laju dan gatal-gatal pada kulitBerlaku Chromaturia iaitu keadaan dimana air kencing menjadi kemerahan selepas 8 jam pengambilan dan biasanya akan kembali normal dalam masa 48 jamBerlaku masalah gastrointestinal seperti mual, muntah-muntah, cirit-birit dan sakit perut

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Neurobion adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Sebelum mengambil Neurobion, sila beritahu sejarah perubatan anda terutama sekali jika anda ada penyakit ulser perut.Jangan kongsi ubat ini bersama orang lain.Neurobion bukanlah pengganti untuk gizi yang seimbang. Anda patut amalkan gizi yang seimbang dengan banyakkan pengambilan makanan-makan sihat.

Interaksi Neurobion Bersama Ubat-Ubatan Lain?

Secara amnya Neurobion boleh diambil dengan kebanyakan ubat. Akan tetapi terdapat beberapa jenis ubat jika diambil bersama boleh menyebabkan kesan sampingan seperti:

Mengurangkan penyerapan ubat antibiotik jenis penicillinMengurangkan fungsi ubat levodopa

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

MIMS Malaysia “Neurobion”Healthline.com- “Why Is Vitamin B Complex Important, and Where Do I Get It?”